### 13.11. Χάρτης αντικειμένου

#### 13.11.1. Επισκόπηση

Σχήμα 17.317. Εφαρμογή του φίλτρου «χάρτης αντικειμένου» σε φωτογραφία

Αρχική εικόνα

Εφαρμόστηκε το φίλτρο

Αυτό το φίλτρο απεικονίζει μια εικόνα σε ένα αντικείμενο (επίπεδο, σφαίρα, πλαίσιο ή κύλινδρο).

| Σημείωση
Εάν η εικόνα βρίσκεται σε λειτουργία κλίμακας του γκρι ή σε λειτουργία ευρετηρίου, αυτή η καταχώρηση μενού είναι απενεργοποιημένη.

#### 13.11.2. Ενεργοποίηση του φίλτρου

Αυτό το φίλτρο βρίσκεται στο κύριο μενού στη σειρά Φίλτρα → Χάρτης → Απεικόνηση αντικειμένου….

#### 13.11.3. Επιλογές

##### 13.11.3.1. Προεπισκόπηση

Αυτή η προεπισκόπηση έχει πολλές δυνατότητες:

Προεπισκόπηση!

  Η προεπισκόπηση είναι αυτόματη για μερικές επιλογές αλλά πρέπει να πιέσετε αυτό το κουμπί για ανανέωση προεπισκόπησης μετά από τροποποίηση πολλών άλλων παραμέτρων.

  Όταν ο δείκτης ποντικιού είναι στην προεπισκόπηση και η καρτέλα φωτός επιλεγεί, παίρνει τη μορφή μιας μικρής παλάμης για τη σύλληψη του γαλάζιου σημείου που σημειώνει την αρχική πηγή φωτός και την μετατοπίζει. Αυτό το γαλάζιο σημείο ίσως δεν είναι ορατό εάν η πηγή φωτός έχει αρνητικές ρυθμίσεις Χ και Υ στην καρτέλα φωτός.

Σμίκρυνση, Μεγέθυνση

  Τα κουμπιά εστίασης επιτρέπουν να μεγεθύνετε ή να μειώσετε την εικόνα στην προεπισκόπηση. Η ενέργεια τους είναι περιορισμένη, αλλά ίσως χρήσιμη σε περίπτωση μεγάλης εικόνας.

Εμφάνιση δικτυώματος

  Βάζει ένα πλέγμα πάνω από την προεπισκόπηση για να κάνει μετατοπίσεις και περιστροφές πιο εύκολα. Δουλεύει καλά σε σχέδιο.

Ενημέρωση ζωντανής προεπισκόπησης

  Για να κάνετε την προεπισκόπηση να δουλεύει ως συνήθως.

##### 13.11.3.2. Γενικές Επιλογές

Σχήμα 17.318. Επιλογές «χάρτη αντικειμένου» (γενικά)

Χάρτης σε

  Αυτή η πτυσσόμενη λίστα επιτρέπει την επιλογή του αντικειμένου στο οποίο θα χαρτογραφηθεί η εικόνα. Μπορεί να είναι επίπεδο, σφαιρικό, πλαίσιο ή κυλινδρικό.

Διαφανές παρασκήνιο

  Αυτή η επιλογή δημιουργεί διαφανή εικόνα γύρω από το αντικείμενο. Εάν δεν οριστεί, το παρασκήνιο γεμίζει με το τρέχον χρώμα παρασκηνίου.

Παράθεση πηγαίας εικόνας

  Όταν μετακινείτε επίπεδο αντικείμενο και το μετατοπίζετε με προσανατολισμό επιλογών καρτέλας, ένα μέρος της εικόνας αδειάζει. Σημειώνοντας την παράθεση πηγαίας εικόνας, τα αντίγραφα της πηγαίας εικόνας θα γεμίσουν αυτό τον κενό χώρο. Αυτή η επιλογή φαίνεται να μη δουλεύει με τα άλλα αντικείμενα.

  | Σημείωση
  Αυτή η επιλογή δουλεύει μόνο με «επίπεδο».

Δημιουργία νέας εικόνας

  Όταν αυτή η επιλογή ενεργοποιηθεί, δημιουργείται μια νέα εικόνα με το αποτέλεσμα του φίλτρου, διατηρώντας έτσι την αρχική εικόνα.

Δημιουργία νέας στρώσης

  Όταν είναι ενεργοποιημένη αυτή η επιλογή, δημιουργείται μια νέα στρώση με το αποτέλεσμα του φίλτρου, αφήνοντας την αρχική στρώση αμετάβλητη. Αυτό δεν έχει καμία επίδραση εάν είναι ενεργοποιημένη επίσης Δημιουργία νέας εικόνας.

Εξομάλυνση

  Η ενεργοποίηση αυτής της ρύθμισης σάς επιτρέπει να καταργήσετε ή να μειώσετε το εφέ εξομάλυνσης που μπορεί να εμφανιστεί στα περιγράμματα. Όταν είναι επιλεγμένη, ενεργοποιεί τις ακόλουθες ρυθμίσεις:

  Βάθος

    Ορίζει την ποιότητα εξομάλυνσης. Μια υψηλότερη τιμή δίνει καλύτερη ποιότητα με κόστος την επιβράδυνση.

  Κατώφλι

    Ορίζει τα όρια εξομάλυνσης. Η εξομάλυνση σταματά όταν η διαφορά τιμής μεταξύ εικονοστοιχείων γίνεται χαμηλότερη από αυτήν την ορισμένη τιμή.

##### 13.11.3.3. Φως

Σχήμα 17.319. Επιλογές «χάρτη αντικειμένου» (φως)

Ρυθμίσεις φωτός
  Τύπος πηγής φωτός

    Μπορείτε να επιλέξετε ανάμεσα σε Σημειακό φως, Κατευθυντικό φως και Χωρίς φως.

  Χρώμα πηγής φωτός

    Πατήστε αυτό το κουμπί για να ανοίξετε το διάλογο επιλογέα χρώματος.

Θέση

  Εάν το «σημειακό φως» επιλεγεί, μπορείτε να ελέγξετε εκεί την θέση της πηγής φωτός (το γαλάζιο σημείο), σύμφωνα με τις συντεταγμένες Χ,Υ και Ζ.

  Εάν επιλεγεί το «κατευθυντήριο φως», αυτές οι παράμετροι Χ, Υ και Ζ ελέγχουν το «διάνυσμα κατεύθυνσης» (το αποτέλεσμα δεν είναι προφανές).

##### 13.11.3.4. Οπτική γωνία

Σχήμα 17.320. Επιλογές «Απεικόνισης αντικειμένου» (οπτική γωνία)

Θέση οπτικής γωνίας

  Όταν ο Τύπος πηγής φωτός έχει οριστεί σε "Σημείο φωτός", η αλλαγή των τιμών X, Y και Z μετακινεί τον "θεατή" πιο κοντά, ή πιο μακριά από το αντικείμενο προς αυτές τις κατευθύνσεις.

  Σημειώστε ότι αυτό δεν θα επηρεάσει οπτικά τις εικόνες που έχουν οριστεί σε "Επίπεδο" στο πεδίο Απεικόνιση σε.

Πρώτος άξονας, Δεύτερος άξονας

  Όταν η επιλογή Απεικόνιση σε έχει οριστεί σε "Επίπεδο", η αλλαγή των τιμών X, Y και Z προσομοιώνει το αποτέλεσμα της κλίσης του επιπέδου στους άξονες Y και Z. Αυτό επηρεάζει τον τρόπο με τον οποίο οι ρυθμίσεις της καρτέλας Υλικό επηρεάζουν την απόδοση.

##### 13.11.3.5. Προσανατολισμός

Σχήμα 17.321. Επιλογές «χάρτη αντικειμένου» (προσανατολισμός)

Θέση

  Αυτοί οι τρεις ολισθητές και τα πλαίσια εισόδου τους επιτρέπουν την ποικιλία θέσεων αντικειμένου στην εικόνα, σύμφωνα με τις συντεταγμένες Χ, Υ, Ζ του αντικειμένου της ανώτερης αριστερής γωνίας.

Περιστροφή

  Αυτοί οι τρεις ολισθητές κάνουν το αντικείμενο να περιστραφεί γύρω από τους άξονες Χ, Υ, Ζ αντίστοιχα.

##### 13.11.3.6. Υλικό

Σχήμα 17.322. Επιλογές «χάρτη αντικειμένου» (υλικό)

Στάθμες έντασης
  Περιβάλλον

    Η ποσότητα του χρώματος για να δείξει όπου δεν πέφτει καθόλου φως άμεσα.

  Διάχυση

    Η ένταση του αρχικού χρώματος όταν φωτίζεται από μια πηγή φωτός.

Ανακλαστικότητα
  Διάχυση

    Οι μεγαλύτερες τιμές κάνουν το αντικείμενο να αντανακλά περισσότερο φως (φαίνεται φωτεινότερο).

  Κατοπτρισμός

    Ελέγχει πόσο έντονοι θα είναι οι τονισμοί.

  Τονισμός

    Υψηλότερες τιμές κάνουν τους τονισμούς πιο εστιασμένους.

##### 13.11.3.7. Σφαίρα

Αυτή η καρτέλα φαίνεται μόνο όταν επιλέξετε το αντικείμενο σφαίρας.

Σχήμα 17.323. Επιλογές «Απεικόνισης αντικειμένου» (Σφαίρα)

Μέγεθος
  Ακτίνα

    Η αναλογία ακτίνας σε σύγκριση με το μέγεθος της εικόνας.

##### 13.11.3.8. Πλαίσιο

Αυτή η καρτέλα φαίνεται μόνο όταν διαλέξετε το αντικείμενο πλαισίου.

Σχήμα 17.324. Επιλογές «χάρτη αντικειμένου» (πλαίσιο)

Αντιστοίχιση εικόνων στις πλευρές πλαισίου

  Επιλέξετε μια εικόνα για κάθε πλευρά του πλαισίου. Αυτές οι εικόνες πρέπει να είναι παρούσες στην οθόνη σας όταν καλείτε το φίλτρο απεικόνισης αντικειμένου.

Κλίμακα Χ, Κλίμακα Υ, Κλίμακα Ζ

  Αυτοί οι ολισθητές Χ,Υ, Ζ επιτρέπουν να αλλάξουν το μέγεθος κάθε διάστασης Χ, Υ, Ζ του πλαισίου.

##### 13.11.3.9. Κύλινδρος

Αυτή η καρτέλα φαίνεται μόνο όταν διαλέξετε το αντικείμενο κυλίνδρου.

Σχήμα 17.325. Επιλογές «χάρτη αντικειμένου» (κύλινδρος)

Εικόνες για άκρες πλευρών

  Επιλέξετε μια εικόνα για κάθε πλευρά του κυλίνδρου. Οι εικόνες πρέπει να είναι παρούσες στην οθόνη σας όταν καλείτε το φίλτρο απεικόνισης αντικειμένου.

Μέγεθος
  Ακτίνα

    Αυτός ο ολισθητής και τα πλαίσια εισόδου του επιτρέπουν τον έλεγχο της κυλινδρικής διαμέτρου. Δυστυχώς, αυτή η ρύθμιση δουλεύει στη χαρτογραφημένη εικόνα στον κύλινδρο και ξαναδοκιμάζει αυτή την εικόνα για να την προσαρμόσει στο μέγεθος του νέου κυλίνδρου. Θα ήταν καλύτερο να έχετε τη δυνατότητα να ορίσετε το μέγεθος κυλίνδρου πριν την χαρτογράφηση έτσι ώστε να χαρτογραφηθεί όλη η εικόνα.

  Μήκος κυλίνδρου

    Ελέγχει το μήκος του κυλίνδρου.

13.10. Παράθεση χωρίς ραφές |  | 13.12. Μικρές παραθέσεις

Report a bug in GIMP Αναφορά σφάλματος τεκμηρίωσης