### 5.11. Εξαγωγή εικόνας ως έγχρωμο κείμενο HTML

#### 5.11.1. Επισκόπηση

Σχήμα 15.66. Ο διάλογος εξαγωγής έγχρωμου κειμένου HTML

Το παράθυρο διαλόγου εξαγωγής έγχρωμου κειμένου HTML σάς επιτρέπει να εξαγάγετε την εικόνα σας ως αρχείο html, όπου κάθε εικονοστοιχείο στην εικόνα αντιπροσωπεύεται από κείμενο χρησιμοποιώντας το χρώμα του εικονοστοιχείου ως χρώμα παρασκηνίου. Ένας παρόμοιος εξαγωγέας είναι ο Πίνακας HTML.

Μπορείτε να εξαγάγετε την εικόνα σας σε αυτήν τη μορφή όταν επιλέξετε την επέκταση «.html», ή «.xhtml», ή επιλέγετε ρητά «Έγχρωμο κείμενο HTML» ως τύπο αρχείου στο παράθυρο διαλόγου εξαγωγής.

| Προειδοποίηση
Αυτό δημιουργεί πολύ μεγάλους πίνακες html, ακόμη και για εικόνες μικρότερου μεγέθους. Αυτό μπορεί να επιβραδύνει ή ακόμη και να προκαλέσει σφάλμα στο πρόγραμμα περιήγησής σας.

#### 5.11.2. Επιλογές

Χαρακτήρες

  Οι χαρακτήρες που θα χρησιμοποιηθούν για κάθε εικονοστοιχείο.

Ανάγνωση χαρακτήρων από αρχείο

  Εάν είναι επιλεγμένο, οι χαρακτήρες που θα χρησιμοποιηθούν για κάθε εικονοστοιχείο θα διαβαστούν από ένα αρχείο.

Επιλογή αρχείου

  Το όνομα του αρχείου με τους χαρακτήρες που θα χρησιμοποιηθούν μπορεί να καθοριστεί εδώ. Το πλήκτρο μπορεί να χρησιμοποιηθεί για να χρησιμοποιήσετε ένα πρόγραμμα περιήγησης αρχείων για να επιλέξετε το αρχείο.

Μέγεθος γραμματοσειράς σε εικονοστοιχεία

  Μπορείτε να καθορίσετε το μέγεθος του κειμένου στο αρχείο html εδώ.

Εγγραφή ξεχωριστού αρχείου CSS

  Εάν είναι επιλεγμένο, θα γραφτεί ένα ξεχωριστό αρχείο css που θα περιέχει τις τεχνοτροποίες που χρησιμοποιούνται για την εμφάνιση του html. Εάν δεν είναι επιλεγμένο, το css θα συμπεριληφθεί στο αρχείο html.

5.10. Εξαγωγή εικόνας ως KiSS CEL |  | 5.12. Εξαγωγή εικόνας ως C-Source

Report a bug in GIMP Αναφορά σφάλματος τεκμηρίωσης