### 5.52. Εξαγωγή εικόνας ως TIFF

#### 5.52.1. Επισκόπηση

Σχήμα 15.94. Ο διάλογος εξαγωγής TIFF

#### 5.52.2. Επιλογές

Συμπίεση

  Αυτή η επιλογή σάς επιτρέπει να ορίσετε το χρησιμοποιούμενο αλγόριθμο για συμπίεση της εικόνας.

  Κανένα

    Δεν χρησιμοποιείται συμπίεση. Είναι γρήγορο και χωρίς απώλειες, αλλά το προκύπτον αρχείο είναι πολύ μεγάλο.

  LZW

    Η εικόνα συμπιέζεται χρησιμοποιώντας τον αλγόριθμο «Lempel-Ziv-Welch», μια τεχνική συμπίεσης χωρίς απώλειες. Αυτή είναι αποτελεσματική και γρήγορη. Περισσότερες πληροφορίες στο: [WKPD-LZW].

  Pack Bits

    Πρόκειται για ένα γρήγορο και απλό σχήμα συμπίεσης για την κωδικοποίηση δεδομένων σε μήκος εκτέλεσης. Η Apple εισήγαγε τη μορφή PackBits με την κυκλοφορία του MacPaint σε υπολογιστή Macintosh.

    Μια ροή δεδομένων PackBits αποτελείται από πακέτα μιας ψηφιολέξης (byte) κεφαλίδας ακολουθούμενα από δεδομένα. (Πηγή: [WKPD-PACKBITS])

  Deflate (συρρίκνωση)

    Είναι ένας αλγόριθμος συμπίεσης δεδομένων χωρίς απώλειες που χρησιμοποιεί ένα συνδυασμό του αλγόριθμου LZ77 και του κώδικα Huffman. Χρησιμοποιείται επίσης σε αρχεία Zip και Gzip, καθώς και σε εικόνες PNG. Πηγή: [WKPD-ΣΥΣΤΟΛΗ].

  JPEG

    Είναι ένας πολύ καλός αλγόριθμος συμπίεσης αλλά με απώλεια. Αυτή είναι η ίδια συμπίεση που χρησιμοποιείται σε εικόνες JPEG. Δεδομένου ότι είναι με απώλειες, δεν πρέπει να το χρησιμοποιείτε όταν η ποιότητα της εικόνας είναι σημαντική. Αυτή η συμπίεση δεν μπορεί να χρησιμοποιηθεί όταν η εικόνα σας βρίσκεται σε κατάσταση ευρετηρίου.

  Φαξ CCITT oμάδας 3, Φαξ CCITT oμάδας 4

    Αυτές είναι ασπρόμαυρες μορφές που έχουν αναπτυχθεί για τη μεταφορά εικόνων μέσω φαξ.

    | Σημείωση
    Αυτές οι δύο λειτουργίες συμπίεσης μπορούν να επιλεγούν μόνο εάν η εικόνα είναι σε κατάσταση ευρετηρίου και μειωθεί σε δύο χρώματα. Χρησιμοποιήστε Εικόνα → Κατάσταση → Από ευρετήριο για να μετατρέψετε την εικόνα σε κατάσταση ευρετηρίου. Βεβαιωθείτε ότι έχει επιλεγεί η «Χρήση ασπρόμαυρης (1-bit) παλέτας».

Αποθήκευση στρώσεων

  Όταν είναι ενεργοποιημένο, κάθε στρώση θα αποθηκεύεται ως ξεχωριστή σελίδα στην εικόνα TIFF, ξεκινώντας από κάτω. Όταν είναι απενεργοποιημένο, θα αποθηκεύεται μόνο το συγχωνευμένο αποτέλεσμα.

  | Σημείωση
  Δεν υποστηρίζουν όλα τα προγράμματα προβολής εικόνων τη φόρτωση περισσότερων από την πρώτη σελίδα μιας εικόνας TIFF. Δεδομένου ότι η στρώση παρασκηνίου είναι αυτό που αποθηκεύουμε πρώτα, ίσως είναι καλύτερο να απενεργοποιήσετε αυτή τη ρύθμιση εάν τα άλλα προγράμματα με τα οποία εργάζεστε δεν μπορούν να το χειριστούν.

Περικοπή στρώσεων

  Όταν το Αποθήκευση στρώσεων είναι επιλεγμένο, αυτή η επιλογή, η οποία είναι ενεργοποιημένη από προεπιλογή, θα αλλάξει το μέγεθος όλων των επιπέδων στο μέγεθος της εικόνας. Οι εικόνες TIFF δεν μπορούν να έχουν αρνητικές αντισταθμίσεις. Αυτή η επιλογή σάς επιτρέπει να εισαγάγετε ξανά το TIFF χωρίς να χρειάζεται να αλλάξετε τη θέση των στρώσεων που είχαν διαφορετικό μέγεθος όπως η εικόνα στο πρωτότυπο.

Αποθήκευση τιμών χρωμάτων από διαφανή εικονοστοιχεία

  Με αυτήν την επιλογή οι χρωματικές τιμές αποθηκεύονται ακόμα κι αν τα εικονοστοιχεία είναι ολότελα διαφανή.

Εξαγωγή ως CMYK

  Εάν έχετε αντιστοιχίσει στην εικόνα σας μια κατατομή (προφίλ) CMYK ως κατατομή προσομοίωσης εκτύπωσης, μπορείτε να ελέγξετε αυτήν τη ρύθμιση για να εξαγάγετε την εικόνα σας χρησιμοποιώντας αυτήν την κατατομή CMYK. Αυτό απαιτείται μερικές φορές όταν η εικόνα σας εκτυπώνεται επαγγελματικά. Η εταιρεία εκτύπωσης θα σας ενημερώσει εάν χρειάζεται.

  Εάν αυτή η ρύθμιση είναι απενεργοποιημένη, δεν έχετε ορίσει ακόμη κατατομή (προφίλ) προεπισκόπησης εκτύπωσης για αυτήν την εικόνα. Ανατρέξτε στην ενότητα αντιστοίχιση μιας Κατατομής προεπισκόπησης εκτύπωσης.

  Το όνομα της κατατομής CMYK που έχει αντιστοιχιστεί σε αυτήν την εικόνα θα εμφανίζεται κάτω από αυτήν τη ρύθμιση.

Μεταδεδομένα (επεξεργασία)

  Μπορείτε να πατήσετε στον σύνδεσμο «(επεξεργασία)» για να ανοίξετε τον επεξεργαστή μεταδεδομένων, για να αλλάξετε ή να προσθέσετε τυχόν μεταδεδομένα που θέλετε να συμπεριληφθούν στην εικόνα. Σημείωση: θα πρέπει επίσης να ενεργοποιήσετε τις σχετικές επιλογές αποθήκευσης μεταδεδομένων που αναφέρονται παρακάτω.

  Οι ρυθμίσεις μεταδεδομένων στο παράθυρο διαλόγου εξαγωγής υπερισχύουν των προεπιλεγμένων τιμών που έχουν οριστεί στις Προτιμήσεις εξαγωγής μεταδεδομένων.

Αποθήκευση δεδομένων Exif

  Όταν ενεργοποιηθεί αυτή η επιλογή, τα μεταδεδομένα EXIF θα αποθηκευτούν στην εξαγόμενη εικόνα.

Αποθήκευση δεδομένων IPTC

  Όταν ενεργοποιηθεί αυτή η επιλογή, τα μεταδεδομένα IPTC θα αποθηκευτούν στην εξαγόμενη εικόνα.

Αποθήκευση δεδομένων XMP

  Όταν ενεργοποιηθεί αυτή η επιλογή, τα μεταδεδομένα XMP θα αποθηκευτούν στην εξαγόμενη εικόνα.

Αποθήκευση κατατομής (προφίλ) χρώματος

  Με ενεργοποιημένη αυτήν την επιλογή, η χρωματική κατατομή (προφίλ) θα αποθηκευτεί στην εξαγόμενη εικόνα.

Αποθήκευση μικρογραφίας

  Όταν αυτή η επιλογή είναι ενεργοποιημένη, μια μικρογραφία θα αποθηκευτεί στην εξαγόμενη εικόνα ως μέρος των μεταδεδομένων EXIF. Αυτό θα προκαλέσει επίσης την αποθήκευση ορισμένων ετικετών EXIF, ακόμα και αν έχετε απενεργοποιήσει την αποθήκευση μεταδεδομένων EXIF.

Αποθήκευση δεδομένων GeoTIFF

  Όταν είναι ενεργοποιημένη αυτή η επιλογή, τα μεταδεδομένα GeoTIFF που υπήρχαν στην αρχική εικόνα θα αποθηκευτούν στην εξαγόμενη εικόνα TIFF.

Αποθήκευση σχολίου

  Εδώ μπορείτε να ενεργοποιήσετε την αποθήκευση ενός σχολίου που σχετίζεται με την εικόνα. Το σχόλιο μπορεί να εισαχθεί στο πλαίσιο κειμένου κάτω από αυτήν την επιλογή.

5.51. Εξαγωγή εικόνας ως TarGA |  | 5.53. Εξαγωγή εικόνας ως Playstation TIM

Report a bug in GIMP Αναφορά σφάλματος τεκμηρίωσης