## 11. Το μενού «Παράθυρα»

### 11.1. Επισκόπηση

Σε αυτήν την ενότητα, θα βρείτε βοήθεια για εντολές στο μενού Παράθυρα, το οποίο σας επιτρέπει να διαχειρίζεστε τα παράθυρα και τις προσαρτήσεις του GIMP.

| Σημείωση
Οι διαθέσιμες εντολές αυτού του μενού ενδέχεται να διαφέρουν ανάλογα με την παρουσία ή την απουσία εικόνων και προσαρτήσεων.

#### 11.1.1. Περιεχόμενα του μενού «Παράθυρα»

Πρόσφατα κλεισμένες προσαρτήσεις

  Αυτή η εντολή ανοίγει τη λίστα των προσαρτήσεων που κλείσατε πρόσφατα. Μπορείτε να τις ξανανοίξετε πατώντας το όνομα τους. Παρακαλώ, σημειώστε ότι τα απομονωμένα παράθυρα δεν επηρεάζονται.

  Για περισσότερες πληροφορίες για τις προσαρτήσεις, παρακαλώ δείτε Διάλογοι και προσαρτήσεις.

Προσαρτήσιμοι διάλογοι

  Αυτή η εντολή ανοίγει τον κατάλογο των προσαρτήσιμων διαλόγων. Ανατρέξτε στο Τμήμα 2.3, «Διάλογοι και προσάρτηση».

Εργαλειοθήκη

  Πατώντας σε αυτήν την εντολή ή χρησιμοποιώντας τη συντόμευση Ctrl+B, ανυψώνει την εργαλειοθήκη συνήθως μαζί με την προσάρτηση των επιλογών εργαλείου.

  Σημειώστε ότι σε λειτουργία ενός παραθύρου αυτό συνήθως δεν έχει κανένα αποτέλεσμα, καθώς η εργαλειοθήκη είναι μέρος του κύριου παραθύρου.

Ο κατάλογος των ανοιχτών παραθύρων εικόνας

  Πατώντας το όνομα μιας εικόνας, ή χρησιμοποιώντας τη συντόμευση Alt+Αριθμός της εικόνας, κάνει την εικόνα ενεργή.

Ο κατάλογος των ανοιχτών προσαρτήσεων

  Σε αυτόν τον κατάλογο, οι προσαρτήσεις ονομάζονται με το όνομα του ενεργού διαλόγου σε αυτήν την προσάρτηση. Πατώντας στο όνομα μιας προσάρτησης ανυψώνεται αυτή η προσάρτηση. Σημειώστε ότι στη λειτουργία ενός παραθύρου θα εμφανίζονται εδώ μόνο οι προσαρτήσεις που δεν αποτελούν μέρος του κυρίως παραθύρου.

Απόκρυψη προσαρτήσεων

  Πατώντας σε αυτήν την εντολή, ή χρησιμοποιώντας τη συντόμευση (Tab) αποκρύπτονται όλες οι προσαρτήσεις (συνήθως αριστερά και δεξιά της εικόνας), αφήνοντας μόνο το παράθυρο εικόνας. Η κατάσταση της εντολής διατηρείται κατά τον τερματισμό του GIMP και θα βρίσκεται στην ίδια κατάσταση κατά την εκκίνηση του GIMP.

Εμφάνιση καρτελών

  Στην κατάσταση ενός παραθύρου αυτή η εντολή αλλάζει εάν θα εμφανίζονται ή όχι οι καρτέλες με όλες τις ανοιγμένες εικόνες. Από προεπιλογή, εμφανίζεται η γραμμή καρτελών, αλλά μπορείτε να την αποκρύψετε, εάν δεν τη χρειάζεστε και θέλετε να χρησιμοποιήσετε τον επιπλέον χώρο στην οθόνη.

  Σε κατάστση πολλαπλών παραθύρων αυτή η εντολή είναι απενεργοποιημένη.

Θέση καρτελών

  Σε κατάσταση ενός παραθύρου μπορείτε να χρησιμοποιήσετε αυτήν την εντολή για να επιλέξετε τη θέση της γραμμής καρτελών που εμφανίζει τις φορτωμένες εικόνες. Από προεπιλογή, η γραμμή καρτελών βρίσκεται στο επάνω μέρος, αλλά μπορείτε να την αλλάξετε για να την εμφανίσετε στο κάτω μέρος, αριστερά, ή δεξιά.

  Σε κατάστση πολλαπλών παραθύρων αυτή η εντολή είναι απενεργοποιημένη.

Κατάσταση μοναδικού παραθύρου

  Όταν ενεργοποιηθεί, το GIMP είναι σε κατάσταση μοναδικού παραθύρου. Ανατρέξτε στο Κατάσταση μοναδικού παραθύρου.

10.7. Το υπομενού «Script-Fu» |  | 12. Το μενού «Βοήθεια»

Report a bug in GIMP Αναφορά σφάλματος τεκμηρίωσης