## Κεφάλαιο 2. Ξεκίνημα του GIMP

## 1. Εκτέλεση του GIMP

Συνήθως ξεκινάτε το GIMP είτε πατώντας το εικονίδιο του GIMP στην επιφάνεια εργασίας σας (εάν είναι διαθέσιμο), επιλέγοντάς το από ένα μενού ή πληκτρολογώντας gimp σε μια γραμμή εντολών. Εάν έχετε εγκαταστήσει πολλές εκδόσεις του GIMP, ίσως χρειαστεί να προσθέσετε τον ακριβή αριθμό έκδοσης: gimp-3.2.

Μπορείτε, εάν θέλετε, να παρέχετε έναν κατάλογο ονομάτων αρχείων εικόνας στη γραμμή εντολών μετά το όνομα του προγράμματος, έτσι ώστε το GIMP να ανοίγει αυτόματα αυτά τα αρχεία μετά την εκκίνησή του. Είναι επίσης δυνατό να ανοίξετε αρχεία μέσα από το GIMP μόλις εκτελεστεί χρησιμοποιώντας το Άνοιγμα διαλόγου εικόνας.

Τα περισσότερα λειτουργικά συστήματα υποστηρίζουν συνδέσεις αρχείων, που συνδέει μια τάξη αρχείων (όπως προσδιορίζονται από τις επεκτάσεις του ονόματος αρχείου, όπως .jpg) με μια αντίστοιχη εφαρμογή (όπως το GIMP). Όταν τα αρχεία εικόνας «συνδεθούν» κατάλληλα με το GIMP, μπορείτε να διπλοπατήσετε σε μια εικόνα στον περιηγητή αρχείων σας, για να την ανοίξετε στο GIMP.

Εάν εγκαταστήσατε την έκδοση Flatpak του GIMP από το flathub.org, ξεκινάτε το GIMP είτε πατώντας ένα εικονίδιο, είτε πληκτρολογώντας flatpak run org.gimp.GIMP//stable σε μια γραμμή εντολών.

### 1.1. Αλλαγή γλώσσας

Το GIMP εντοπίζει και χρησιμοποιεί αυτόματα τη γλώσσα συστήματος. Στην απίθανη περίπτωση που ο εντοπισμός της γλώσσας αποτύχει, ή εάν θέλετε να χρησιμοποιήσετε διαφορετική γλώσσα, ο απλούστερος τρόπος για να αλλάξετε τη γλώσσα που χρησιμοποιείται είναι στο: Προτιμήσεις διεπαφής: Επεξεργασία → Προτιμήσεις και μετά μεταβείτε στην ενότητα Διεπαφή. Η Γλώσσα μπορεί να οριστεί στην κορυφή.

Εάν προτιμάτε να αλλάξετε γλώσσα ορίζοντας μεταβλητές περιβάλλοντος, μπορείτε να χρησιμοποιήσετε:

Στο Linux

  Στο LINUX: σε λειτουργία κονσόλας, πληκτρολογήστε `LANGUAGE=en gimp`, ή `LANG=en gimp` αντικαθιστώντας με fr, de, ... ανάλογα με τη γλώσσα που θέλετε. Υπόβαθρο: Χρησιμοποιώντας `LANGUAGE=en` δημιουργεί ένα μεταβλητό περιβάλλον για το εκτελούμενο πρόγραμμα του `gimp`.

Στα Windows

  Πίνακας Ελέγχου → Σύστημα → Προχωρημένα → Περιβάλλον πλήκτρο στην περιοχή «Μεταβλητές συστήματος»: πλήκτρο Προσθήκη: Εισαγωγή LANG για όνομα και fr ή de... για τιμή. Προσοχή! Πρέπει να πατήσετε σε τρία διαδοχικά Εντάξει για να επικυρώσετε την επιλογή σας.

  Εάν αλλάζετε γλώσσες συχνά, μπορείτε να δημιουργήστε ένα αρχείο δέσμης για αλλαγή της γλώσσας. Ανοίξτε το NotePad. Πληκτρολογήστε τις ακόλουθες εντολές (π.χ. για γαλλικά):

  `set lang=fr
  start gimp-3.2.exe`

  . Αποθηκεύστε αυτό το αρχείο ως `GIMP-FR.BAT` (ή κάποιο άλλο όνομα, αλλά πάντα με την επέκταση `.BAT`). Δημιουργήστε μια συντόμευση και σύρτε την στην επιφάνεια εργασίας.

Στο Apple macOS

  From System Settings, click General in the sidebar. Then select Language & Region. The desired language should be the first in the list.

Ένα άλλο στιγμιότυπο GIMP

  Μπορείτε να χρησιμοποιήσετε την παράμετρο γραμμής εντολών `-n` για να εκτελέσετε πολλές παρουσίες του GIMP. Για παράδειγμα, το `gimp-3.2` ξεκινά το GIMP στην προεπιλεγμένη γλώσσα συστήματος και το `LANGUAGE=en gimp-3.2 -n` ξεκινά μια άλλη παρουσία του GIMP στα Αγγλικά. Αυτό μπορεί να είναι πολύ χρήσιμο για τους μεταφραστές.

### 1.2. Ορίσματα γραμμής εντολών

Παρόλο που δεν απαιτούνται ορίσματα γραμμής εντολών κατά την εκκίνηση του GIMP, μπορεί να είναι χρήσιμα σε ορισμένες περιπτώσεις. Σε ένα σύστημα Unix, μπορείτε να χρησιμοποιήσετε το `man gimp` για έναν πλήρη κατάλογο.

Αυτά τα ορίσματα πρέπει να προστεθούν στη γραμμή εντολών που χρησιμοποιείτε για να ξεκινήσετε το GIMP ως gimp-3.2 [OPTION...] [FILE|URI...], όπου «OPTION...» μπορεί να είναι ένα ή περισσότερα από τα ορίσματα που αναφέρονται παρακάτω, ακολουθούμενα από ένα ή περισσότερα ονόματα αρχείων.

-?, -h, --help

  Εμφάνιση του καταλόγου όλων των επιλογών της γραμμής εντολών.

--help-all

  Εμφανίστε όλες τις επιλογές βοήθειας, συμπεριλαμβανομένων εκείνων για τα GEGL και GTK.

--help-gtk

  Εμφάνιση όλων των επιλογών GEGL.

--help-gtk

  Εμφάνιση επιλογών του GTK.

-v, --version

  Εκτύπωση της έκδοσης του GIMP και έξοδος.

--license

  Εμφάνιση πληροφοριών άδειας και έξοδος.

--verbose

  Εμφάνιση λεπτομερών εκκινητήριων μηνυμάτων.

-n, --new-instance

  Ξεκινήστε ένα καινούργιο στιγμιότυπο του GIMP.

-a, --as-new

  Άνοιγμα εικόνων ως καινούργιες.

-i, --no-interface

  Εκτέλεση χωρίς διεπαφή χρήστη.

-d, --no-data

  Να μην φορτώνονται μοτίβα, διαβαθμίσεις, παλέτες ή πινέλα. Χρησιμοποιείται συχνά κατά την εκτέλεση σε μη διαδραστική λειτουργία για την ελαχιστοποίηση του χρόνου εκκίνησης.

-f, --no-fonts

  Μη φορτώνετε γραμματοσειρές. Αυτό είναι χρήσιμο για το φόρτωμα στο GIMP πιο γρήγορα των σεναρίων που δεν χρησιμοποιούν γραμματοσειρές, ή για την επίλυση προβλημάτων σχετικά με λανθασμένες γραμματοσειρές που κρεμάνε στο GIMP.

-s, --no-splash

  Μη δείχνετε την αρχική εικόνα στην εκκίνηση.

--no-shm

  Μη χρησιμοποιείτε κοινή μνήμη μεταξύ του GIMP και των προσθέτων.

--no-cpu-accel

  Μη χρησιμοποιείτε συναρτήσεις ειδικής επιτάχυνσης CPU. Χρήσιμο για την εύρεση ή απενεργοποίηση εσφαλμένα επιταχυνόμενου υλικού ή συναρτήσεων.

--session=`name`

  Χρησιμοποιήστε διαφορετικό αρχείο `sessionrc` για αυτή σύνοδο του GIMP. Το όνομα της δεδομένης συνόδου προσαρτάται στο προκαθορισμένο όνομα αρχείου `sessionrc`.

-g, --gimprc=`filename`

  Χρήση εναλλακτικού αρχείου `gimprc` αντί για το προκαθορισμένο. Το αρχείο `gimprc` περιέχει μια καταγραφή των προτιμήσεων σας. Χρήσιμο στις περιπτώσεις όπου τα μονοπάτια των προσθέτων ή των προδιαγραφών της μηχανής μπορεί να είναι διαφορετικά.

--system-gimprc=`filename`

  Χρησιμοποιήστε ένα εναλλακτικό αρχείο συστήματος `gimprc`.

-b, --batch=`commands`

  Εκτελέστε το σύνολο των εντολών μη διαδραστικά. Το σύνολο των εντολών έχει συνήθως τη μορφή ενός σεναρίου που μπορεί να εκτελεστεί από έναν από τους διερμηνευτές δέσμης ενεργειών του GIMP. Όταν η εντολή είναι `-`, οι εντολές διαβάζονται από την τυπική είσοδο.

--batch-interpreter=`proc`

  Προσδιορισμός της διαδικασίας για χρήση επεξεργασίας εντολών batch. Η προκαθορισμένη διαδικασία είναι Script-Fu.

--quit

  Άμεση έξοδος μετά την εκτέλεση των απαιτούμενων ενεργειών

-c, --console-messages

  Μην εμφανίζετε τα πλαίσια διαλόγου για σφάλματα ή προειδοποιήσεις. Αντί για αυτό, εμφανίστε τα μηνύματα στην κονσόλα.

--pdb-compat-mode=`mode`

  Συμβατότητα λειτουργίας PDB (off|on|warn).

--stack-trace-mode=`mode`

  Αποσφαλμάτωση σε περίπτωση κατάρρευσης (never|query|always).

--debug-handlers

  Ενεργοποίηση σήματος χειριστών μη ολέθριας αποσφαλμάτωσης. Χρήσιμο για την αποσφαλμάτωση του GIMP.

--g-fatal-warnings

  Εκτέλεση όλων των προειδοποιήσεων ως ολέθριες. Χρήσιμο για αποσφαλμάτωση.

--dump-gimprc

  Έξοδος ενός αρχείου gimprc με προκαθορισμένες ρυθμίσεις. Χρήσιμο εάν χειροτερεύσατε το αρχείο gimprc.

--show-playground

  Εμφάνιση μιας σελίδας προτιμήσεων με πειραματικά χαρακτηριστικά.

--show-debug-menu

  Εμφανίστε ένα υπομενού αποσφαλμάτωσης στην ενότητα Αρχείο με εντολές χρήσιμες για την αποσφαλμάτωση στο GIMP.

--display=`display`

  Χρήση της προκαθορισμένης εμφάνισης X (δεν εφαρμόζεται σε όλες τις πλατφόρμες).

### 1.3. Φάκελος ρυθμίσεων

Κατά την πρώτη εκκίνηση, το GIMP δημιουργεί ένα φάκελο ρυθμίσεων. Όλες οι πληροφορίες ρυθμίσεων αποθηκεύονται σε αυτόν το φάκελο. Εάν διαγράψετε ή μετονομάσετε το φάκελο, το GIMP επαναλαμβάνει την αρχική διαδικασία ρυθμίσεων και δημιουργεί ένα νέο φάκελο ρυθμίσεων.

Η ακριβής τοποθεσία του φακέλου ρυθμίσεων εξαρτάται από το λειτουργικό σας σύστημα:

Στο Linux:

  `$XDG_CONFIG_HOME`

  Συνήθως: `$HOME/.config/GIMP/3.2/`

Στα Microsoft Windows χρησιμοποιώντας μεταβλητές περιβάλλοντος:

  `%APPDATA%\GIMP\3.2\`

  Συνήθως: `%USERPROFILE%\AppData\Roaming\GIMP\3.2\`

Στο Apple macOS:

  `NSApplicationSupportDirectory`

  Συνήθως: `~/Library/Application Support/GIMP/3.2/`

### 1.4. Συμβουλές και κόλπα

Μερικές μόνο προτάσεις πριν ξεκινήσετε:

- Το GIMP μπορεί να παρέχει συμβουλές που μπορείτε να διαβάσετε ανά πάσα στιγμή χρησιμοποιώντας την εντολή μενού Βοήθεια → Συμβουλή της ημέρας. Οι συμβουλές παρέχουν πληροφορίες που θεωρούνται χρήσιμες, αλλά δεν είναι εύκολο να τις μάθει κανείς πειραματιζόμενος. Οπότε αξίζει να διαβαστούν. Σκεφτείτε να διαβάσετε τις συμβουλές όταν έχετε χρόνο.

- Εάν κάποια στιγμή προσπαθείτε να κάνετε κάτι και το GIMP φαίνεται ότι σταμάτησε ξαφνικά να λειτουργεί, η ενότητα Ξεκολλώντας ενδέχεται να είναι σε θέση να σας βοηθήσει.

- Μην ξεχάσετε να δείτε τον Διάλογο προτιμήσεων. Το GIMP είναι πολύ προσαρμόσιμο. Υπάρχουν πολλές ρυθμίσεις που μπορείτε να προσαρμόσετε στις προσωπικές σας προτιμήσεις.

2. Τι νέο υπάρχει στο GIMP |  | Κεφάλαιο 3. Πρώτα βήματα με το GIMP

Report a bug in GIMP Αναφορά σφάλματος τεκμηρίωσης