### 5.2. Εισαγωγή μορφών αρχείου

Όταν ανοίγετε μια εικόνα που δεν είναι XCF, ορισμένες μορφές αρχείων έχουν πρόσθετες επιλογές που μπορούν να ρυθμιστούν για να καθοριστεί πώς το GIMP θα ανοίξει την εικόνα. Εάν συμβαίνει αυτό, τότε θα ανοίξει ένα νέο παράθυρο διαλόγου. Αυτή η ενότητα θα τεκμηριώσει τα παράθυρα διαλόγου για όλες τις μορφές αρχείων που έχουν τέτοιο παράθυρο διαλόγου επιλογών εισαγωγής.

#### 5.2.1. Εισαγωγή από PDF

Σχήμα 15.58. Ο διάλογος εισαγωγή PDF

Εάν ανοίξετε ένα αρχείο PDF στο GIMP, ανοίγει ένα παράθυρο διαλόγου όπου μπορείτε να ορίσετε τον τρόπο φόρτωσης του PDF.

Άνοιγμα σελίδων ως

  Εάν αυτό οριστεί σε Εικόνες, τότε το GIMP θα ανοίξει καθεμιά από τις επιλεγμένες σελίδες ως ξεχωριστή εικόνα. Εάν οριστεί σε Στρώσεις, τότε το GIMP θα δημιουργήσει μια εικόνα με καθεμιά από τις επιλεγμένες σελίδες στη δικιά της στρώση.

Επιλογή περιοχής

  Μπορείτε να επιλέξετε σελίδες πληκτρολογώντας έναν ή περισσότερους αριθμούς σελίδας ή περιοχών, διαχωριζόμενες με κόμμα. Παραδείγματος χάρη, το `4-7,9` επιλέγει τις σελίδες 4,5,6,7 και 9 του εγγράφου. Η προεπιλογή είναι η επιλογή όλων των σελίδων του εγγράφου.

Επιλογή όλων

  Χρησιμοποιήστε αυτό το πλήκτρο για να επιλέξετε όλες τις σελίδες του εγγράφου.

Πλάτος, Ύψος, Ανάλυση

  Το μέγεθος της δημιουργούμενης εικόνας ελέγχεται από τις ρυθμίσεις Πλάτος, Ύψος και Ανάλυση. Κάθε έγγραφο περιέχει πληροφορίες σχετικά με το πλάτος και το ύψος του σε μονάδες φυσικού μήκους, επομένως είναι σημαντικό να ορίσετε το πλάτος ή το ύψος της εικόνας σε εικονοστοιχεία ή την ανάλυσή της σε εικονοστοιχεία ανά φυσική μονάδα μήκους: καθώς ορίζετε οποιαδήποτε από αυτές τις τρεις παραμέτρους, οι άλλες δύο θα προσαρμοστούν αυτόματα ώστε να ταιριάζουν.

Φόρτωση με αντίστροφη σειρά

  Από προεπιλογή, η πρώτη σελίδα φορτώνεται πρώτη, που σημαίνει ότι θα γίνει η κάτω στρώση. Εάν ενεργοποιήσετε αυτήν την επιλογή, η πρώτη σελίδα θα φορτωθεί τελευταία και θα γίνει η ανώτερη στρώση.

Χρήση εξομάλυνσης

  Σημειώστε αυτό το πλαίσιο για να εφαρμόσετε εξομάλυνση στο κείμενο της εικόνας.

Γέμισμα των διαφανών περιοχών με λευκό

  Όταν επιλεγεί, όλες οι διαφανείς περιοχές στις σελίδες PDF θα γεμίσουν με λευκό. Όταν δεν είναι επιλεγμένο, οι διαφανείς περιοχές θα παραμείνουν διαφανείς.

#### 5.2.2. Εισαγωγή από PostScript

Σχήμα 15.59. Ο διάλογος εισαγωγής Postscript

Εάν ανοίξετε ένα αρχείο PostScript στο GIMP, ανοίγει ένα παράθυρο διαλόγου όπου μπορείτε να ορίσετε τον τρόπο φόρτωσης του αρχείου. Σημείωση: οι ρυθμίσεις επιλογής σελίδας εμφανίζονται μόνο όταν υπάρχουν τουλάχιστον δύο σελίδες στο έγγραφο.

Άνοιγμα σελίδων ως

  Εάν αυτό οριστεί σε Εικόνες, τότε το GIMP θα ανοίξει καθεμιά από τις επιλεγμένες σελίδες ως ξεχωριστή εικόνα. Εάν οριστεί σε Στρώσεις, τότε το GIMP θα δημιουργήσει μια εικόνα με καθεμιά από τις επιλεγμένες σελίδες στη δικιά της στρώση.

Επιλογή περιοχής

  Μπορείτε να επιλέξετε σελίδες πληκτρολογώντας έναν ή περισσότερους αριθμούς σελίδας ή περιοχών, διαχωριζόμενες με κόμμα. Παραδείγματος χάρη, το `4-7,9` επιλέγει τις σελίδες 4,5,6,7 και 9 του εγγράφου. Η προεπιλογή είναι η επιλογή όλων των σελίδων του εγγράφου.

Επιλογή όλων

  Χρησιμοποιήστε αυτό το πλήκτρο για να επιλέξετε όλες τις σελίδες του εγγράφου.

Πλάτος, Ύψος, Ανάλυση

  Το μέγεθος της δημιουργούμενης εικόνας ελέγχεται από τις ρυθμίσεις Πλάτος, Ύψος και Ανάλυση. Κάθε έγγραφο περιέχει πληροφορίες σχετικά με το πλάτος και το ύψος του σε μονάδες φυσικού μήκους, επομένως είναι σημαντικό να ορίσετε το πλάτος ή το ύψος της εικόνας σε εικονοστοιχεία ή την ανάλυσή της σε εικονοστοιχεία ανά φυσική μονάδα μήκους: καθώς ορίζετε οποιαδήποτε από αυτές τις τρεις παραμέτρους, οι άλλες δύο θα προσαρμοστούν αυτόματα ώστε να ταιριάζουν.

Δοκιμάστε το πλαίσιο οριοθέτησης

  Εάν αυτό είναι σημειωμένο, το GIMP θα χρησιμοποιήσει τις πληροφορίες του πλαισίου οριοθέτησης στο αρχείο PostScript για να καθορίσει πόσο μέρος της σελίδας θα χρησιμοποιήσει: στην ουσία, αυτό είναι ισοδύναμο με την περικοπή κενού χώρου από τα άκρα της εικόνας. Είναι δυνατό ένα αρχείο PostScript να μην περιέχει πληροφορίες πλαισίου οριοθέτησης, οπότε αυτή η επιλογή θα αγνοηθεί.

Χρωματισμός

  Επιλέξτε ασπρόμαυρη για να κάνετε το GIMP να δημιουργήσει την εικόνα ως εικόνα από ευρετήριο 2 χρωμάτων, γκρίζο για εικόνα γκρίζας κλίμακας, ή χρωματιστή για εικόνα RGB (δείτε Τμήμα 1, «Τύποι εικόνας» για πλήρη εξήγηση αυτών των διαφορετικών καταστάσεων εικόνας). Εάν επιλέξετε Αυτόματο τότε το GIMP θα προσπαθήσει να καθορίσει την πιο κατάλληλη κατάσταση από τα περιεχόμενα του αρχείου.

Εξομάλυνση κειμένου, Γραφική εξομάλυνση

  Μπορείτε να επιλέξετε να κάνετε το GIMP να εφαρμόσει εξομάλυνση ξεχωριστά για κείμενο και για γραφικά στην εισαγόμενη εικόνα. Οι επιλογές είναι Καμία, Ασθενής και Ισχυρή. Καθορίζει πόση εξομάλυνση εφαρμόζεται: συνήθως θα πρέπει να επιλέξετε Ισχυρή.

5. Διάλογοι σχετικοί με αρχεία |  | 5.3. Αποθήκευση αρχείου

Report a bug in GIMP Αναφορά σφάλματος τεκμηρίωσης