### 6.30. Στοίχιση ορατών στρώσεων…

Με την εντολή Ευθυγράμμιση ορατών στρώσεων, μπορείτε να τοποθετήσετε με πολύ ακρίβεια τις ορατές στρώσεις (αυτές που σημειώνονται με το εικονίδιο «μάτι»). Αυτός ο βαθμός ακρίβειας είναι ιδιαίτερα χρήσιμος όταν δουλεύετε με κινούμενα σχέδια, που τυπικά έχουν πολλές μικρές στρώσεις. Πατώντας στο Ευθυγράμμιση ορατών στρώσεων εμφανίζεται ένας διάλογος που σας επιτρέπει να διαλέξετε πώς θα πρέπει να ευθυγραμμιστούν οι στρώσεις.

#### 6.30.1. Ενεργοποίηση της εντολής

- Μπορείτε να προσπελάσετε αυτή την εντολή από το κύριο μενού μέσω της επιλογής Εικόνα → Στοίχιση ορατών στρώσεων…. Δεν υπάρχει προεπιλεγμένη συντόμευση πληκτρολογίου.

  | Σημείωση
  Εάν η εικόνα περιέχει μόνο μία στρώση, λαμβάνετε ένα μήνυμα από το GIMP που σας ενημερώνει ότι πρέπει να υπάρχουν περισσότερες από μία στρώσεις στην εικόνα για να εκτελεστεί η εντολή.

#### 6.30.2. Παράδειγμα εικόνας με στοίχιση στρώσης

Τα παραδείγματα στην ενότητα Περιγραφή του παραθύρου διαλόγου "Στοίχιση ορατών στρώσεων" χρησιμοποιούν όλα την ίδια αρχική εικόνα. Η εικόνα περιέχει τέσσερεις στρώσεις. Η σειρά αυτών των στρώσεων από πάνω προς τα κάτω είναι η εξής:

- Πράσινο, κάθετο ορθογώνιο (επάνω στρώση)

- Κίτρινο, οριζόντιο ορθογώνιο

- Κόκκινο, μικρό τετράγωνο

- Γαλάζιο, μεγαλύτερο τετράγωνο (κάτω στρώση)

Σχήμα 16.71. Παράδειγμα εικόνας με στοίχιση στρώσης

Η εντολή Στοίχιση ορατών στρώσεων ευθυγραμμίζει τις στρώσεις με βάση τα όριά τους. Στο παράδειγμα εικόνας, το όριο κάθε στρώσης προσαρμόζεται ώστε να ταιριάζει με την περίμετρο του σχήματος σε αυτήν τη στρώση. Για πληροφορίες σχετικά με τον τρόπο προσαρμογής των ορίων μιας στρώσης, ανατρέξτε στην ενότητα Μέγεθος ορίων στρώσης. Μπορείτε επίσης να χρησιμοποιήσετε μια εντολή όπως Περικοπή στρώσεων στο περιεχόμενο για να προσαρμόσετε αυτόματα τα όρια μιας στρώσης.

| Σημείωση
Στα παραδείγματα, το πλαίσιο ελέγχου Παράβλεψη της κάτω στρώσης ακόμα και αν είναι ορατή παραμένει επιλεγμένο. Η κάτω στρώση, η οποία είναι το μεγαλύτερο γαλάζιο τετράγωνο, δεν επηρεάζεται στη συνέχεια από καμία από τις λειτουργίες ευθυγράμμισης.

#### 6.30.3. Περιγραφή του διαλόγου «Ευθυγράμμιση ορατών στρώσεων»

Σχήμα 16.72. Ο διάλογος «Ευθυγράμμιση ορατών στρώσεων»

Οριζόντια τεχνοτροπία, Κατακόρυφη τεχνοτροπία

  Αυτές οι επιλογές ελέγχουν πώς οι στρώσεις θα πρέπει να μετακινηθούν μεταξύ τους. Μπορείτε να επιλέξετε:

  - Κανένα: Δεν θα υπάρξει καμία αλλαγή στην οριζόντια ή κάθετη θέση, αντίστοιχα.

  - Συλλογή: Οι ορατές στρώσεις θα στοιχιστούν στον καμβά, κατά τρόπο που προσδιορίζεται από τις επιλογές Οριζόντια βάση και Κάθετη βάση. Εάν επιλέξετε την Οριζόντια βάση του Δεξιά άκρης, οι στρώσεις ίσως εξαφανιστούν από τον καμβά. Μπορείτε να τις ανακτήσετε μεγεθύνοντας τον καμβά. Εάν διαλέξετε την επιλογή Χρήση της (αόρατης) χαμηλότερης στρώσης ως βάσης, οι στρώσεις θα ευθυγραμμιστούν στην κορυφαία αριστερή γωνία της χαμηλότερης στρώσης.

    Σχήμα 16.73. Παράδειγμα χρήσης της συλλογής: Στοιχισμένες στρώσεις στην αριστερή άκρη του καμβά

    Αρχική εικόνα

    Οριζόντια τεχνοτροπία: Συλλογή, Οριζόντια βάση: Αριστερό άκρο.

    Οι στρώσεις έχουν μεταφερθεί οριζόντια έτσι ώστε οι αριστερές τους ακμές να ευθυγραμμιστούν με την αριστερή ακμή του καμβά.

    Σχήμα 16.74. Παράδειγμα χρήσης της συλλογής: Στοιχισμένες στρώσεις με την αριστερή άκρη της κάτω στρώσης

    Αρχική εικόνα

    Ίδιες παράμετροι με το προηγούμενο παράδειγμα, αλλά με επιλεγμένο το πλαίσιο ελέγχου Χρήση της (αόρατης) κάτω στρώσης ως βάσης .

    Οι στρώσεις έχουν μετακινηθεί οριζόντια έτσι ώστε οι αριστερές τους ακμές να ευθυγραμμιστούν με την αριστερή ακμή της χαμηλότερης στρώσης.

  - Γέμισμα (από αριστερά προς τα δεξιά), Γέμισμα (από πάνω προς τα κάτω): Οι ορατές στρώσεις θα τοποθετηθούν από αριστερά προς τα δεξιά (ή από πάνω προς τα κάτω) στον καμβά σύμφωνα με τη σειρά τους στη στοίβα στρώσεων.

    Η επάνω στρώση στη στοίβα θα ευθυγραμμιστεί με τη στρώση που βρίσκεται αυτήν τη στιγμή στην αριστερή (ή την επάνω) θέση στον καμβά. Η κάτω στρώση στη στοίβα θα ευθυγραμμιστεί με τη στρώση που βρίσκεται αυτήν τη στιγμή στην δεξιά (ή την κάτω) θέση στον καμβά. Όλες οι άλλες ορατές στρώσεις θα κατανεμηθούν ομοιόμορφα μεταξύ αυτών των δύο θέσεων σύμφωνα με τη σειρά τους στη στοίβα στρώσεων.

    Η επιλογή σας για Οριζόντια βάση (ή Κάθετη βάση) καθορίζει τον τρόπο με τον οποίο οι επάνω και κάτω στρώσεις στοιχίζονται με τα αντίστοιχα επίπεδα-στόχους τους. Για παράδειγμα, εάν επιλέξετε Δεξιά άκρη ως Οριζόντια βάση, η δεξιά άκρη των επάνω και κάτω στρώσεων θα στοιχιστεί με τη δεξιά άκρη των επιπέδων-στόχων τους.

    | Σημείωση
    Εάν είναι επιλεγμένο το πλαίσιο ελέγχου Χρήση της (αόρατης) κάτω στρώσης ως βάσης, η επάνω στρώση στη στοίβα θα στοιχιστεί με την τρέχουσα θέση της κάτω στρώσης στη στοίβα, αντί για την πιο αριστερή (ή την πιο πάνω) στρώση στον καμβά.

    Σχήμα 16.75. Παράδειγμα χρήσης του γεμίσματος: Στρώσεις γεμισμένες από αριστερά προς τα δεξιά

    Αρχική εικόνα

    Οριζόντια τεχνοτροπία: Γέμισμα (από αριστερά προς τα δεξιά), Οριζόντια βάση : Αριστερή άκρη.

    Η επάνω στρώση στη στοίβα, η πράσινη, ευθυγραμμίστηκε με τη στρώση που είχε την πιο αριστερή θέση στον καμβά. Η κάτω στρώση στη στοίβα, η κόκκινη, ευθυγραμμίστηκε με τη στρώση που είχε την πιο δεξιά θέση στον καμβά. Η κίτρινη στρώση τοποθετείται ανάμεσα στις άλλες δύο.

    Σχήμα 16.76. Παράδειγμα χρήσης του γεμίσματος: Στρώσεις γεμισμένες από αριστερά προς τα δεξιά με την κάτω στρώση ως βάση

    Αρχική εικόνα

    Ίδιες παράμετροι με το προηγούμενο παράδειγμα, αλλά με επιλεγμένο το πλαίσιο ελέγχου Χρήση της (αόρατης) κάτω στρώσης ως βάσης .

    Η επάνω στρώση στη στοίβα, η πράσινη, είναι ευθυγραμμισμένη με την αριστερή άκρη της βασικής στρώσης. Η κάτω στρώση στη στοίβα, η κόκκινη, ήταν ευθυγραμμισμένη με τη στρώση που είχε την πιο δεξιά θέση στον καμβά. Η κίτρινη στρώση τοποθετείται ανάμεσα στις άλλες δύο.

  - Γέμισμα(από δεξιά προς τα αριστερά)· Γέμισμα(από κάτω προς τα πάνω): Αυτές οι ρυθμίσεις δουλεύουν παρόμοια με τις ρυθμίσεις που περιγράφτηκαν πιο πάνω, αλλά το γέμισμα συμβαίνει στην αντίθετη κατεύθυνση.

    Σχήμα 16.77. Παράδειγμα χρήσης του γεμίσματος: Στρώσεις γεμισμένες από κάτω προς τα πάνω με την κάτω στρώση ως βάση

    Αρχική εικόνα

    Κάθετη τεχνοτροπία: Γέμισμα (από κάτω προς τα πάνω), Κάθετη βάση : Επάνω άκρη, Χρήση της (αόρατης) κάτω στρώσης ως βάσης: επιλεγμένο.

    Η κάτω στρώση στη στοίβα, η κόκκινη, είναι στοιχισμένη με την επάνω άκρη της βασικής στρώσης. Η επάνω στρώση στη στοίβα, η πράσινη, είναι στοιχισμένη με την επάνω άκρη της στρώσης που είχε τη χαμηλότερη θέση στον καμβά. Η κίτρινη στρώση τοποθετείται ανάμεσα στις άλλες δύο.

    Πρέπει να υπάρχουν τουλάχιστον τρεις ορατές στρώσεις στην εικόνα για χρήση με τις επιλογές «Γέμισμα».

  - Προσκόλληση στο πλέγμα: Οι ορατές στρώσεις θα ευθυγραμμιστούν με ένα πλέγμα. Χρησιμοποιήστε τη ρύθμιση Πλέγμα για να ορίσετε το διάστημα του πλέγματος. Η βάση που επιλέγετε θα ευθυγραμμιστεί με την πλησιέστερη γραμμή του πλέγματος. Για παράδειγμα, εάν επιλέξετε Αριστερό άκρο από τον κατάλογο Οριζόντια βάση, το αριστερό άκρο κάθε στρώσης θα ευθυγραμμιστεί με τη γραμμή του πλέγματος που είναι πλησιέστερη στο αριστερό άκρο της στρώσης.

    Στο παρακάτω παράδειγμα, το πλέγμα της εικόνας είναι ενεργοποιημένο και η απόστασή του έχει οριστεί στην ίδια τιμή με τη ρύθμιση Πλέγμα. Αυτό γίνεται μόνο για να δείξει το αποτέλεσμα της επιλογής Προσκόλληση στο πλέγμα. Δεν χρειάζεται να ενεργοποιήσετε το πλέγμα εικόνας και καμία από τις ρυθμίσεις του δεν χρησιμοποιείται όταν ευθυγραμμίζετε στρώσεις.

    Σχήμα 16.78. Παράδειγμα χρήσης της προσκόλλησης στο πλέγμα: Στοιχισμένες στρώσεις στην επάνω αριστερή γωνία των τετραγώνων πλέγματος

    Αρχική εικόνα με πρόσθετο πλέγμα εικόνας 30 εικονοστοιχείων

    Οριζόντια τεχνοτροπία: Προσκόλληση στο πλέγμα, Οριζόντια βάση: Αριστερή άκρη, Κάθετη τεχνοτροπία: Προσκόλληση στο πλέγμα, Κάθετη βάση: Επάνω άκρη, Πλέγμα: 30

    Κάθε στρώση εκτός από τη βάση είναι ευθυγραμμισμένη με την επάνω αριστερή γωνία ενός τετραγώνου πλέγματος 30 επί 30 εικονοστοιχεία.

Πλέγμα

  Εάν επιλέξετε Προσκόλληση στο πλέγμα από τους καταλόγους Οριζόντια τεχνοτροπία ή Κάθετη τεχνοτροπία, η ρύθμιση Πλέγμα καθορίζει το διάστημα του πλέγματος στο οποίο ευθυγραμμίζονται οι στρώσεις.

6.29. Ισοπέδωση εικόνας |  | 6.31. Υπομενού «Οδηγοί»

Report a bug in GIMP Αναφορά σφάλματος τεκμηρίωσης