### 5.8. Εξαγωγή εικόνας ως AVIF

#### 5.8.1. Επισκόπηση

Το AVIF σημαίνει AV1 Image File Format. Είναι μια προδιαγραφή μορφής αρχείου εικόνας για την αποθήκευση εικόνων ή ακολουθιών εικόνων συμπιεσμένων με AV1 σε μορφή περιέκτη HEIF.

Σύμφωνα με δοκιμές, το AVIF έδειξε καλύτερη απόδοση συμπίεσης από το JPEG, καθώς και καλύτερη διατήρηση λεπτομερειών, λιγότερα αντικείμενα αποκλεισμού και λιγότερη διαρροή χρωμάτων γύρω από σκληρές άκρες σε σύνθετα φυσικών εικόνων, κειμένου και γραφικών. Τα περισσότερα προγράμματα περιήγησης υποστηρίζουν εγγενώς το AVIF.

Περισσότερες πληροφορίες στη Wikipedia.

Σχήμα 15.64. Ο διάλογος εξαγωγής AVIF

#### 5.8.2. Επιλογές

Χωρίς απώλειες

  Όταν επιλεγεί, η εικόνα θα εξαχθεί με συμπίεση χωρίς απώλειες. Αυτό θα δημιουργήσει μια εικόνα υψηλότερης ποιότητας με κόστος μεγαλύτερου μεγέθους αρχείου.

Ποιότητα

  Εάν δεν είναι επιλεγμένο το Χωρίς απώλειες, αυτή η τιμή καθορίζει την ποιότητα της συμπίεσης της εικόνας. Το 100 παρέχει την καλύτερη ποιότητα εικόνας και τη χαμηλότερη συμπίεση, ενώ το 0 παρέχει την υψηλότερη συμπίεση και τη χειρότερη ποιότητα εικόνας.

Μορφή εικονοστοιχείου

  Καθορίζει τη μορφή εικονοστοιχείων που θα πρέπει να χρησιμοποιεί η εξαγόμενη εικόνα για την υποδειγματοληψία χρώματος. Υπάρχουν τρεις επιλογές:

  YUV420

    Κατάλληλο για φωτογραφίες με συμπίεση με απώλειες. Αυτή η μορφή είναι πιο συμβατή με άλλο λογισμικό που χρησιμοποιεί HEIF και AVIF.

  YUV444

    Όταν χρησιμοποιείται με υψηλή ρύθμιση Ποιότητας, αυτή η μορφή εξάγει μια οπτική εικόνα χωρίς απώλειες.

  RGB

    Χρήσιμο κατά την εξαγωγή εικόνων με πραγματική ποιότητα χωρίς απώλειες.

    Το RGB δεν είναι διαθέσιμο κατά την εξαγωγή ως HEJ2.

Βάθος δυαδικών (Bit)

  Καθορίζει εάν τα δεδομένα εικονοστοιχείων πρέπει να αποθηκευτούν χρησιμοποιώντας 8, 10, ή 12 δυαδικά ψηφία ανά χρωματικό κανάλι.

Ταχύτητα κωδικοποιητή

  Η αντιστάθμιση μεταξύ ταχύτητας και συμπίεσης. Η επιλογή Αργό θα παρέχει μικρότερο μέγεθος αρχείου, αλλά η κωδικοποίηση διαρκεί περισσότερο.

Αποθήκευση κατατομής (προφίλ) χρώματος

  Εάν επιλεγεί, η χρωματική κατατομή (προφίλ) ενσωματώνεται στην εξαγόμενη εικόνα.

Αποθήκευση Exif

  Εάν επιλεγεί, τα μεταδεδομένα Exif ενσωματώνονται στην εξαγόμενη εικόνα.

Αποθήκευση XMP

  Εάν επιλεγεί, τα μεταδεδομένα XMP ενσωματώνονται στην εξαγόμενη εικόνα.

5.7. Εξαγωγή εικόνας ως κινούμενος δρομέας Microsoft Windows |  | 5.9. Εξαγωγή εικόνας ως BMP

Report a bug in GIMP Αναφορά σφάλματος τεκμηρίωσης