### 14.27. Γραμμή καινοφανούς

#### 14.27.1. Επισκόπηση

Σχήμα 17.403. Παράδειγμα για το φίλτρο «γραμμή καινοφανούς»

Αρχική εικόνα

Εφαρμόστηκε το φίλτρο

Το φίλτρο γραμμής καινοφανούς γεμίζει μια στρώση με ακτίνες που εκπέμπονται προς τα έξω από το κέντρο της στρώσης χρησιμοποιώντας το εμφανιζόμενο χρώμα προσκηνίου στην εργαλειοθήκη. Οι ακτίνες ξεκινούν σαν ένα εικονοστοιχείο και πλαταίνουν προς τις άκρες της στρώσης.

| Υπόδειξη
Αυτό το φίλτρο δεν παρέχει οποιαδήποτε επιλογή που να επιτρέπει τον ορισμό του κεντρικού σημείου των γραμμών. Εάν χρειαστείτε να ρυθμίσετε τη θέση των ακτινικών γραμμών όπου θέλετε, δημιουργήστε μια άλλη διαφανή εικόνα και εφαρμόστε αυτό το φίλτρο πάνω της, έπειτα προσθέστε το στην εικόνα σας. Ορίζοντας μεγάλο μέγεθος για τη νέα εικόνα καινοφανούς ίσως σας βοηθήσει να μη σπάσετε τις γραμμές μες την εικόνα σας.

#### 14.27.2. Ενεργοποίηση του φίλτρου

Αυτό το φίλτρο βρίσκεται στο κύριο μενού μέσα από Φίλτρα → Σχεδίαση → Γραμμή υπερκαινοφανούς….

#### 14.27.3. Επιλογές

Σχήμα 17.404. Επιλογές «γραμμής καινοφανούς»

Αριθμός γραμμών

  Χρησιμοποιώντας αυτήν την επιλογή μπορείτε να ορίσετε τον αριθμό των γραμμών μεταξύ 40 και 1000. Η προεπιλογή είναι 200.

Οξύτητα (μοίρες)

  Αυτό το ρυθμιστικό καθορίζει πόσο θα διαπλατυνθούν οι ακτίνες προς τις άκρες. Το εύρος πηγαίνει από 0,0 μέχρι 10,0. Εάν οριστεί στο 0,0, τίποτα δεν θα σχεδιαστεί. Εάν οριστεί σε 10,0, η μεγαλύτερη περιοχή κοντά στις άκρες της στρώσης θα βαφτεί.

  Σχήμα 17.405. Επιλογές οξύτητας «γραμμής καινοφανούς»

  Από αριστερά προς τα δεξιά: οξύτητα = 1, οξύτητα = 5, οξύτητα = 10

Ακτίνα μετατόπισης

  Εδώ διαλέγετε την απόσταση, σε εικονοστοιχεία, από το κέντρο στο αρχικό σημείο των ακτίνων. Εάν οριστεί σε 0,0 οι ακτίνες ξεκινούν από το κέντρο. Οποιαδήποτε άλλη τιμή θα επιτρέψει στα αρχικά σημεία να είναι σε ένα κύκλο στην επιλεγμένη απόσταση από το κέντρο. Η μέγιστη απόσταση είναι 2000 εικονοστοιχεία. Η προεπιλεγμένη τιμή είναι 100 εικονοστοιχεία.

  Σχήμα 17.406. Επιλογή ακτίνας μετατόπισης «γραμμής καινοφανούς»

  Από αριστερά προς τα δεξιά: ακτίνα μετατόπισης = 0, ακτίνα μετατόπισης = 50

Τυχαιότητα

  Εάν αυτό το ρυθμιστικό οριστεί σε τιμή υψηλότερη από 1, το αρχικό σημείο για κάθε ακτίνα διαφέρει περισσότερο ή λιγότερο τυχαία από το μέσο όρο αρχικού σημείου που ορίστηκε ως η ακτίνα μετατόπισης παραπάνω. Με τη τιμή ορισμένη σε 1, όλες οι ακτίνες θα ξεκινούν από τον καθορισμένο κύκλο κατά την ακτίνα μετατόπισης. Η μέγιστη τιμή είναι 2000. Η προεπιλεγμένη τιμή είναι 30.

  Σχήμα 17.407. Επιλογή τυχαιότητας «γραμμής καινοφανούς»

  Από αριστερά προς τα δεξιά: τυχαιότητα =1, τυχαιότητα = 50

14.26. Λάβα |  | 14.28. Σχεδιαστής σφαίρας

Report a bug in GIMP Αναφορά σφάλματος τεκμηρίωσης