### 5.44. Εξαγωγή εικόνας ως εικόνας Photoshop

#### 5.44.1. Επισκόπηση

Το Photoshop είναι ένα πολύ γνωστό πρόγραμμα επεξεργασίας εικόνων. Αυτό το παράθυρο διαλόγου εξαγωγής σάς επιτρέπει να κάνετε εξαγωγή στην εγγενή μορφή PSD του Photoshop.

Μπορείτε να εξαγάγετε την εικόνα σας σε αυτήν τη μορφή όταν επιλέξετε την επέκταση «.psd», ή επιλέξετε ρητά «Εικόνα Photoshop» ως τύπο αρχείου στο παράθυρο διαλόγου εξαγωγής.

Ορισμένες σκέψεις κατά την εξαγωγή σε PSD. Δεν μπορούν όλες οι λειτουργίες ανάμειξης να μετατραπούν σε ακριβές ισοδύναμο μεταξύ του GIMP και του Photoshop. Για πολλές λειτουργίες ανάμειξης, οι παλαιές λειτουργίες στρώσεων είναι πιο κοντά στις αντίστοιχες του Photoshop. Ωστόσο, οι παλαιότερες λειτουργίες στρώσεων δεν υποστηρίζουν τη ρύθμιση της σύνθετης λειτουργίας. Το Photoshop χρησιμοποιεί συχνά το ισοδύναμο της σύνθετης λειτουργίας Αποκοπή στο παρασκήνιο. Εκεί ονομάζεται «Ανάμειξη αποκομμένων στρώσεων ως ομάδα». Εάν θέλετε να υποστηρίξετε αυτό, δεν θα πρέπει να χρησιμοποιείτε παλαιότερες λειτουργίες στρώσεων.

Σχήμα 15.88. Το παράθυρο διαλόγου Εξαγωγή εικόνας στο Photoshop

#### 5.44.2. Επιλογές

Εξαγωγή ως CMYK

  Εάν έχετε αντιστοιχίσει στην εικόνα σας μια κατατομή (προφίλ) CMYK ως κατατομή προσομοίωσης εκτύπωσης, μπορείτε να ελέγξετε αυτήν τη ρύθμιση για να εξαγάγετε την εικόνα σας χρησιμοποιώντας αυτήν την κατατομή CMYK. Αυτό απαιτείται μερικές φορές όταν η εικόνα σας εκτυπώνεται επαγγελματικά. Η εταιρεία εκτύπωσης θα σας ενημερώσει εάν χρειάζεται.

  Εάν αυτή η ρύθμιση είναι απενεργοποιημένη, δεν έχετε ορίσει ακόμη κατατομή (προφίλ) προεπισκόπησης εκτύπωσης για αυτήν την εικόνα. Ανατρέξτε στην ενότητα αντιστοίχιση μιας Κατατομής προεπισκόπησης εκτύπωσης.

  Το όνομα της κατατομής CMYK που έχει αντιστοιχιστεί σε αυτήν την εικόνα θα εμφανίζεται κάτω από αυτήν τη ρύθμιση.

Μεταδεδομένα (επεξεργασία)

  Μπορείτε να πατήσετε στον σύνδεσμο «(επεξεργασία)» για να ανοίξετε τον επεξεργαστή μεταδεδομένων, για να αλλάξετε ή να προσθέσετε τυχόν μεταδεδομένα που θέλετε να συμπεριληφθούν στην εικόνα. Σημείωση: θα πρέπει επίσης να ενεργοποιήσετε τις σχετικές επιλογές αποθήκευσης μεταδεδομένων που αναφέρονται παρακάτω.

  Οι ρυθμίσεις μεταδεδομένων στο παράθυρο διαλόγου εξαγωγής υπερισχύουν των προεπιλεγμένων τιμών που έχουν οριστεί στις Προτιμήσεις εξαγωγής μεταδεδομένων.

Αποθήκευση δεδομένων Exif

  Όταν ενεργοποιηθεί αυτή η επιλογή, τα μεταδεδομένα EXIF θα αποθηκευτούν στην εξαγόμενη εικόνα.

Αποθήκευση δεδομένων IPTC

  Όταν ενεργοποιηθεί αυτή η επιλογή, τα μεταδεδομένα IPTC θα αποθηκευτούν στην εξαγόμενη εικόνα.

Αποθήκευση δεδομένων XMP

  Όταν ενεργοποιηθεί αυτή η επιλογή, τα μεταδεδομένα XMP θα αποθηκευτούν στην εξαγόμενη εικόνα.

Αποθήκευση κατατομής (προφίλ) χρώματος

  Με ενεργοποιημένη αυτήν την επιλογή, η χρωματική κατατομή (προφίλ) θα αποθηκευτεί στην εξαγόμενη εικόνα.

Αποθήκευση μικρογραφίας

  Όταν αυτή η επιλογή είναι ενεργοποιημένη, μια μικρογραφία θα αποθηκευτεί στην εξαγόμενη εικόνα ως μέρος των μεταδεδομένων EXIF. Αυτό θα προκαλέσει επίσης την αποθήκευση ορισμένων ετικετών EXIF, ακόμα και αν έχετε απενεργοποιήσει την αποθήκευση μεταδεδομένων EXIF.

5.43. Εξαγωγή εικόνας ως PostScript |  | 5.45. Εξαγωγή εικόνας ως Qoi

Report a bug in GIMP Αναφορά σφάλματος τεκμηρίωσης