### 14.16. Δαίδαλος

#### 14.16.1. Επισκόπηση

Σχήμα 17.374. Παράδειγμα σχεδίασης λαβύρινθου.

Εφαρμόστηκε το φίλτρο

Αυτό το φίλτρο δημιουργεί ένα τυχαίο ασπρόμαυρο μοτίβο δαιδάλου. Το αποτέλεσμα επικαλύπτει πλήρως τα προηγούμενα περιεχόμενα της ενεργής στρώσης. Ένα τυπικό παράδειγμα φαίνεται παρακάτω. Μπορείτε να βρείτε το δρόμο από το κέντρο προς την άκρη;

#### 14.16.2. Ενεργοποίηση του φίλτρου

Αυτό το φίλτρο βρίσκεται στο κύριο μενού μέσα από Φίλτρα → Σχεδίαση → Μοτίβο → Λαβύρινθος….

#### 14.16.3. Επιλογές

Σχήμα 17.375. Επιλογές φίλτρου «λαβύρινθου»

Προεπιλογές, «Τύπος εισόδου», Περικοπή, Επιλογές ανάμειξης, Προεπισκόπηση, Συγχώνευση φίλτρου, Διαίρεση προβολής

  | Σημείωση
  Αυτές οι επιλογές περιγράφονται στο Τμήμα 2, «Κοινά χαρακτηριστικά».

Πλάτος, Ύψος

  Αυτά τα ρυθμιστικά ελέγχουν το μέγεθος των μονοπατιών και των τοίχων στον λαβύρινθο. Όσο χαμηλότερες είναι οι τιμές για το πλάτος και το ύψος, τόσο περισσότερα μονοπάτια θα έχετε. Το αποτέλεσμα δεν θα μοιάζει πραγματικά με λαβύρινθο, εκτός εάν το πλάτος και το ύψος είναι ίσα.

  Από προεπιλογή, το πλάτος και το ύψος είναι συνδεδεμένα, όπως υποδεικνύεται από το σύμβολο αλυσίδας δίπλα στα πλαίσια εισαγωγής. Εάν θέλετε να ορίσετε το πλάτος και το ύψος ξεχωριστά, πατήστε σε αυτό το σύμβολο αλυσίδας για να τα αποσυνδέσετε.

Τύπος αλγορίθμου

  Μπορείτε να διαλέξετε μεταξύ αυτών των δύο αλγόριθμων για το λαβύρινθο: Πρώτα βάθος και Αλγόριθμος του Πριμ (Prim's algorithm). Μόνο ένας επιστημονικός υπολογιστής μπορεί να καταλάβει τη διαφορά μεταξύ τους.

Παραθέσιμο

  Εάν θέλετε να το χρησιμοποιήσετε σε μοτίβο, μπορείτε να κάνετε το λαβύρινθο παραθέσιμο σημειώνοντας αυτό το κουμπί ελέγχου.

Τυχαία σπορά, Νέος σπόρος

  Αυτή η επιλογή ελέγχει την τυχαιότητα του φίλτρου. Το πλαίσιο Τυχαία σπορά (πηγή) σάς επιτρέπει να εισαγάγετε χειροκίνητα μια σπορά για τον αλγόριθμο τυχαιοποίησης που χρησιμοποιείται. Μπορείτε επίσης να δημιουργήσετε μια τυχαία σπορά πατώντας το πλήκτρο Νέα σπορά (πηγή). Εάν η ίδια τυχαία σπορά χρησιμοποιηθεί στην ίδια περίπτωση, το φίλτρο παράγει ακριβώς τα ίδια αποτελέσματα. Μια διαφορετική τυχαία σπορά παράγει διαφορετικά αποτελέσματα.

Χρώμα προσκηνίου, Χρώμα παρασκηνίου

  Μπορείτε να επιλέξετε χρώματα για τον λαβύρινθο και το παρασκήνιό του. Προεπιλεγμένα είναι τα χρώματα της εργαλειοθήκης.

14.15. Γραμμική ημιτονοειδής |  | 14.17. Ημίτονο

Report a bug in GIMP Αναφορά σφάλματος τεκμηρίωσης