### 2.2. Επικύρωση

Όταν έχετε τελειώσει τη συγγραφή, πρέπει να επιβεβαιώσετε την εργασία σας:

- Για ένα μοναδικό αρχείο, μπορείτε να χρησιμοποιήσετε την παρακάτω γραμμή εντολών: xmllint --noout --nonet --valid your-file.xml. Αυτή η εντολή δεν εμφανίζει τίποτα, εάν το αρχείο σας είναι Εντάξει. Όταν εντοπιστεί ένα σφάλμα, θα εμφανιστεί ένα μήνυμα που υποδεικνύει το είδος του σφάλματος και πού στο αρχείο σας παρουσιάστηκε.

  Αυτή η εντολή μπορεί να χρησιμοποιηθεί για τον γρήγορο έλεγχο ενός αρχείου xml. Μπορεί να χάσει ή να μην βρει κάποια σφάλματα. Σε περίπτωση εξωτερικών αναφορών σε άλλα αρχεία, ενδέχεται επίσης να εμφανίζει λανθασμένα μηνύματα σφάλματος, επειδή αυτή η εντολή ελέγχει μόνο ένα αρχείο.

  (Ο επεξεργαστής Kate έχει μια επιλογή (πρόσθετο) επικύρωσης του ενεργού αρχείου xml.)

- Όταν θέλετε να ελέγξετε πολλά αρχεία ή ολόκληρο το αποθετήριο gimp-help, θα πρέπει να εκτελέσετε το make validate-en. Θα πρέπει να λάβετε ένα μήνυμα «Κανένα σφάλμα».

  Αλλιώς, θα εμφανιστεί ένας κατάλογος με σφάλματα εγκυρότητας με αριθμούς γραμμών που αναφέρονται στο αρχείο καταγραφής en.xml, που μπορείτε να βρείτε στον φάκελο /log.

  Ανοίξτε αυτό το αρχείο en.xml σε ένα πρόγραμμα επεξεργασίας κειμένου, χρησιμοποιήστε την εντολή «jump to line» του επεξεργαστή σας (η εντολή του Kate editor είναι Ctrl+G) και εισαγάγετε τον αριθμό γραμμής για να μεταβείτε στη σχετική γραμμή στο αρχείο en.xml. Εκεί, θα βρείτε το σφάλμα.

  Εάν έχετε δουλέψει σε μερικά αρχεία XML, κοιτάξτε πάνω από το αρχείο en.xml για να βρείτε (στο πεδίο «xml:base» της ετικέτας «id»), σε ποιο αρχείο xml είναι το σφάλμα.

  Διορθώστε το σφάλμα. Μην ξεχάσετε να αποθηκεύσετε το αρχείο και να εκτελέσετε πάλι το make validate-en.

  | Σημείωση
  Ένα συνηθισμένο σφάλμα είναι η επεξεργασία του αρχείου καταγραφής en.xml αντί για το αρχείο XML.

2. Ροή εργασίας |  | 2.3. Εικόνες

Report a bug in GIMP Αναφορά σφάλματος τεκμηρίωσης