### 2.3. Ενεργείτε εκτός της επιλογής

Σχήμα 4.2. Διορθώστε την επιλογή χρησιμοποιώντας το μενού "Επιλογή"

Από το μενού Επιλογή, επιλέξτε «Όλα» για να βεβαιωθείτε ότι όλα είναι επιλεγμένα, επιλέξτε «Καμία» για να καταργήσετε την επιλογή ή «Αντιστροφή» για να αντιστρέψετε την επιλεγμένη περιοχή.

Πώς να το ξεχωρίσετε: Μπορεί να έχετε επιλέξει πριν ένα μέρος της εικόνας σας, αλλά τώρα προσπαθείτε να εργαστείτε σε ένα άλλο μέρος που δεν βρίσκεται εντός της επιλογής. Αναζητήστε το περίγραμμα της επιλογής και ελέγξτε εάν είναι εκεί που θέλετε να είναι.

Η λύση: Υπάρχουν μερικές δυνατότητες.

- Εάν δεν μπορείτε να δείτε καμία επιλογή, μπορεί να υπάρχει μια πολύ μικρή επιλογή, ή να βρίσκεται εκτός της ορατής περιοχής στην οθόνη σας, ή μπορεί ακόμη και να μην περιέχει εικονοστοιχεία. Σε αυτήν την περίπτωση, είτε εμφανίστε την επιλογή μέσω της επιλογής Προβολή → Εστίαση → Εστίαση στην επιλογή, είτε καταργήστε την επιλογή μέσω του Επιλογή → Καμία, ή της συντόμευσης Shift+Ctrl+A.

- Εάν μπορείτε να δείτε μια επιλογή και νομίσατε ότι βρίσκεστε μέσα της, μπορεί να είναι αντίστροφα από αυτό που νομίσατε. Ο ευκολότερος τρόπος για να το καταλάβετε είναι να πατήσετε το πλήκτρο Γρήγορη μάσκα: η επιλεγμένη περιοχή θα είναι καθαρή και η μη επιλεγμένη περιοχή θα καλυφθεί. Εάν αυτό είναι το πρόβλημα, μπορείτε να το λύσετε επιλέγοντας «Αντιστροφή» στο μενού Επιλογή (αφού απενεργοποιήσετε τη «Γρήγορη μάσκα», εάν την έχετε ακόμα ενεργοποιημένη).

| Σημείωση
Εάν με αυτόν τον τρόπο καταστράφηκε μια επιλογή που θέλατε να διατηρήσετε, χρησιμοποιήστε την «Αναίρεση» (Ctrl+Z) για να την επαναφέρετε, και μετά μπορούμε να συνεχίσουμε για να καταλάβουμε ποιο είναι το πρόβλημα.

2.2. Η επιλογή είναι κρυμμένη |  | 2.4. Η ενεργή περιοχή σχεδίασης δεν είναι ορατή

Report a bug in GIMP Αναφορά σφάλματος τεκμηρίωσης