### 6.7. Επιλογές εργαλείου

Σχήμα 15.103. Προτιμήσεις επιλογών εργαλείου

Αυτή η σελίδα σας επιτρέπει να προσαρμόσετε πολλές όψεις της συμπεριφοράς των εργαλείων.

#### 6.7.1. Ενεργοποίηση του διαλόγου

Μπορείτε να προσπελάσετε το παράθυρο διαλόγου προτιμήσεων από το κύριο μενού, μέσω Επεξεργασία → Προτιμήσεις.

#### 6.7.2. Επιλογές

Γενικά

Να επιτρέπεται η επεξεργασία μη ορατών στρώσεων

  Μπορείτε να επεξεργαστείτε στρώσεις με απενεργοποιημένη ορατότητα (το εικονίδιο ματιού στη προσάρτηση στρώσης).

Αποθήκευση επιλογών εργαλείου στην έξοδο

  Όταν είναι ενεργοποιημένη, οι Επιλογές εργαλείων όλων των εργαλείων θα αποθηκευτούν κατά το κλείσιμο του GIMP.

Αποθήκευση επιλογών εργαλείου τώρα

  Αυτό αποθηκεύει αμέσως τις τρέχουσες Επιλογές εργαλείων όλων των εργαλείων.

Επαναφορά αποθηκευμένων επιλογών εργαλείου στις προεπιλεγμένες τιμές

  Αυτό επαναφέρει τις επιλογές εργαλείων όλων των εργαλείων στις προεπιλεγμένες τιμές τους.

Κλιμάκωση

Προεπιλεγμένη παρεμβολή

  Όταν κλιμακώνετε κάτι, κάθε εικονοστοιχείο στο αποτέλεσμα υπολογίζεται με παρεμβολή μερικών εικονοστοιχείων στην πηγή. Αυτή η επιλογή καθορίζει την προεπιλεγμένη μέθοδο παρεμβολής: μπορεί πάντοτε να αλλαχθεί, όμως, στις ρυθμίσεις παρεμβολής των επιλογών εργαλείου μετασχηματισμού.

  Οι διαθέσιμες μέθοδοι παρεμβολής περιγράφονται λεπτομερώς στην τεκμηρίωση Παρεμβολή των εργαλείων μετασχηματισμού.

Κοινές επιλογές ζωγραφικής μεταξύ εργαλείων

Πινέλο, Δυναμική, Μοτίβο, Διαβάθμιση, Επέκταση στρώσεων

  Μπορείτε να αποφασίσετε εδώ, εάν αλλάζοντας το πινέλο κλ για ένα εργαλείο θα προκαλέσει το καινούργιο στοιχείο να χρησιμοποιηθεί για όλα τα εργαλεία, ή εάν κάθε ατομικό εργαλείο (μολύβι, πινέλο, αερογράφος, κλ) θα πρέπει να θυμάται το στοιχείο που χρησιμοποιήθηκε τελευταία για αυτό ειδικά.

Εργαλείο μετακίνησης

Ορισμός στρώσης ή μονοπατιού ως ενεργού

  Από προεπιλογή, το Εργαλείο μετακίνησης δεν αλλάζει τις επιλεγμένες στρώσεις ή μονοπάτια. Όταν ενεργοποιείτε αυτήν τη ρύθμιση, η στρώση ή το μονοπάτι που μετακινείτε ορίζεται ως η ενεργή στρώση ή μονοπάτι.

6.6. Πειραματικός χώρος δοκιμών |  | 6.8. Προτιμήσεις προεπιλεγμένης εικόνας

Report a bug in GIMP Αναφορά σφάλματος τεκμηρίωσης