### 5.33. Εξαγωγή εικόνας ως JPEG XL

#### 5.33.1. Επισκόπηση

Το JPEG XL είναι μια μορφή εικόνας που υποστηρίζει τόσο συμπίεση με απώλειες όσο και συμπίεση χωρίς απώλειες. Η συμπίεση με απώλειες είναι παρόμοια με αυτή του JPEG, αλλά σημαντικά βελτιωμένη. Εκτός από αυτό, υπάρχει μια «αρθρωτή» λειτουργία, η οποία μπορεί να χρησιμοποιηθεί για συμπίεση χωρίς απώλειες παρόμοια με το PNG, αλλά και ως εναλλακτική λειτουργία συμπίεσης με απώλειες.

Μπορείτε να εξαγάγετε την εικόνα σας σε αυτήν τη μορφή όταν επιλέξετε την επέκταση «.jxl», ή επιλέγοντας ρητά «JPEG XL» ως τύπο αρχείου στο παράθυρο διαλόγου εξαγωγής.

Σχήμα 15.81. Ο διάλογος εξαγωγής JPEG XL

#### 5.33.2. Επιλογές

Χωρίς απώλειες

  Όταν επιλεγεί, η εικόνα θα εξαχθεί με συμπίεση χωρίς απώλειες. Αυτό θα δημιουργήσει μια εικόνα υψηλότερης ποιότητας με κόστος μεγαλύτερου μεγέθους αρχείου.

  Όταν δεν είναι επιλεγμένο, η εικόνα θα χρησιμοποιήσει μια τεχνική συμπίεσης με απώλειες που μπορεί να μειώσει περισσότερο το μέγεθος του αρχείου.

Συμπίεση/ΜέγιστοΣφάλμα

  Όταν η επιλογή Χωρίς απώλειες δεν είναι επιλεγμένη, αυτή η ρύθμιση επηρεάζει την ποσότητα συμπίεσης. Οι χαμηλότερες τιμές δίνουν υψηλότερη ποιότητα. Στην ελάχιστη τιμή 1,0, είναι οπτικά σχεδόν η ίδια με την επιλογή χωρίς απώλειες.

Προσπάθεια/Ταχύτητα

  Αυτή η ρύθμιση καθορίζει την προσπάθεια που θα καταβάλει ο κωδικοποιητής για να επιτύχει την επιθυμητή ποιότητα, επηρεαζόμενη από την παράμετρο Compression/maxError.

  Μια μεγαλύτερη προσπάθεια μπορεί να δημιουργήσει πιο ακριβή αποτελέσματα, αλλά μερικές φορές μεγαλύτερο μέγεθος αρχείου σε λειτουργία συμπίεσης με απώλειες. Μια μεγαλύτερη προσπάθεια καταναλώνει επίσης περισσότερη μνήμη. Συνήθως δεν υπάρχει λόγος να αλλάξετε την προεπιλεγμένη τιμή (σκίουρος).

Βάθος δυαδικών (Bit)

  Καθορίζει εάν τα δεδομένα εικονοστοιχείων πρέπει να αποθηκευτούν χρησιμοποιώντας 8 ή 16 δυαδικά ψηφία (bits) ανά χρωματικό κανάλι.

Εξαγωγή ως CMYK

  Εάν έχετε αντιστοιχίσει στην εικόνα σας μια κατατομή (προφίλ) CMYK ως κατατομή προσομοίωσης εκτύπωσης, μπορείτε να ελέγξετε αυτήν τη ρύθμιση για να εξαγάγετε την εικόνα σας χρησιμοποιώντας αυτήν την κατατομή CMYK. Αυτό απαιτείται μερικές φορές όταν η εικόνα σας εκτυπώνεται επαγγελματικά. Η εταιρεία εκτύπωσης θα σας ενημερώσει εάν χρειάζεται.

  Εάν αυτή η ρύθμιση είναι απενεργοποιημένη, δεν έχετε ορίσει ακόμη κατατομή (προφίλ) προεπισκόπησης εκτύπωσης για αυτήν την εικόνα. Ανατρέξτε στην ενότητα αντιστοίχιση μιας Κατατομής προεπισκόπησης εκτύπωσης.

  Το όνομα της κατατομής CMYK που έχει αντιστοιχιστεί σε αυτήν την εικόνα θα εμφανίζεται κάτω από αυτήν τη ρύθμιση.

Αποθήκευση Exif

  Εάν επιλεγεί, τα μεταδεδομένα Exif ενσωματώνονται στην εξαγόμενη εικόνα.

Αποθήκευση XMP

  Εάν επιλεγεί, τα μεταδεδομένα XMP ενσωματώνονται στην εξαγόμενη εικόνα.

5.32. Εξαγωγή εικόνας ως JPEG |  | 5.34. Εξαγωγή εικόνας ως MNG

Report a bug in GIMP Αναφορά σφάλματος τεκμηρίωσης