### 14.10. Διαφορά συννεφών

#### 14.10.1. Επισκόπηση

Σχήμα 17.362. Παράδειγμα διαφοράς συννεφών

Αρχική εικόνα

Εφαρμόστηκε το φίλτρο

Η εντολή Διαφορά συννεφών αλλάζει τα χρώματα μερικώς σε συννεφοειδείς περιοχές: το φίλτρο αποδίδει το σύννεφο συμπαγούς θορύβου σε μια αυτόματα δημιουργημένη νέα στρώση και ορίζει την κατάσταση στρώσης σε Διαφορά, έπειτα συγχωνεύει αυτή τη στρώση πάνω από τη καθορισμένη εικόνα.

| Σημείωση
Εάν η εικόνα βρίσκεται σε λειτουργία ευρετηρίου, αυτή η καταχώρηση μενού είναι απενεργοποιημένη.

#### 14.10.2. Ενεργοποίηση του φίλτρου

Αυτό το φίλτρο βρίσκεται στο κύριο μενού μέσα από Φίλτρα → Σχεδίαση → Θόρυβος → Διαφορά σύννεφων.

#### 14.10.3. Επιλογές

Σχήμα 17.363. Επιλογές φίλτρου «Διαφορά σύννεφων»

Τυχαία σπορά

  Αυτή η επιλογή ελέγχει την τυχαιότητα του φίλτρου. Το πλαίσιο Τυχαία σπορά σάς επιτρέπει να εισαγάγετε χειροκίνητα μια σπορά (πηγή) για τον αλγόριθμο τυχαιοποίησης που χρησιμοποιείται. Μια διαφορετική τυχαία σπορά παράγει διαφορετικά αποτελέσματα.

Στάθμες

  Αυτή ελέγχει την ποσότητα της λεπτομέρειας στην υφή θορύβου. Υψηλότερες τιμές δίνουν μια υψηλότερη στάθμη λεπτομέρειας και ο θόρυβος φαίνεται να γίνεται με ψεκασμό ή μικρά σωματίδια, που δίνουν σκληρή αίσθηση. Μια χαμηλή τιμή το κάνει πιο μαλακό και συννεφιασμένο.

Παραθέσιμο

  Εάν επιλέξετε Παραθέσιμο, θα λάβετε έναν θόρυβο που μπορεί να παρατεθεί απρόσκοπτα σε ένα πλέγμα. Η αριστερή άκρη θα στοιχιστεί απρόσκοπτα με τη δεξιά άκρη και η επάνω άκρη θα στοιχιστεί απρόσκοπτα με την κάτω άκρη. Μόνο ο θόρυβος που δημιουργείται είναι παραθέσιμος. Η υποκείμενη εικόνα δεν τροποποιείται ώστε να είναι σε παράθεση.

Ταραχώδης

  Εάν το σημειώσετε, θα πάρετε πολύ ενδιαφέροντα αποτελέσματα, συχνά κάτι που μοιάζει αρκετά σαν λάδι σε νερό, ή σύννεφα καπνού, ή ζωντανό ιστό, ή ψυχολογική μουτζούρα.

X, Y

  Αυτά ελέγχουν το μέγεθος και την αναλογία των σχημάτων θορύβου στις κατευθύνσεις Χ (οριζόντια) και Υ (κάθετη) (εύρος 0,1 έως 16,0).

14.9. Συμπαγής θόρυβος |  | 14.11. Πίνακας Bayer

Report a bug in GIMP Αναφορά σφάλματος τεκμηρίωσης