### 7.8. Διάλογος δείκτη

Σχήμα 15.141. Διάλογος δείκτη

Αυτός ο διάλογος σας προσφέρει, στο ίδιο παράθυρο, σε πραγματικό χρόνο, τη θέση του δείκτη ποντικιού και τις τιμές καναλιού του σημειούμενου εικονοστοιχείου, στην επιλεγμένη χρωματική μορφή.

#### 7.8.1. Ενεργοποίηση του διαλόγου

Αυτός ο διάλογος είναι ένας προσαρτήσιμος διάλογος· δείτε την ενότητα Τμήμα 2.3, «Διάλογοι και προσάρτηση» για βοήθεια στο χειρισμό του.

Μπορείτε να τον προσπελάσετε:

- από το κύριο μενού: Παράθυρα → Προσαρτήσιμοι διάλογοι → Δείκτης.

- από το μενού καρτέλας σε οποιοδήποτε προσαρτήσιμο παράθυρο διαλόγου πατώντας στο πλήκτρο μενού καρτέλας και επιλέγοντας Προσθήκη καρτέλας → Δείκτης.

#### 7.8.2. Επιλογές διαλόγου «Δείκτη»

Εικονοστοιχεία

  Εμφανίζει τη θέση του σημειούμενου εικονοστοιχείου, σε συντεταγμένες Χ (οριζόντιες) και Υ (κάθετες), σε εικονοστοιχεία από την αρχική (την πάνω αριστερή γωνία του καμβά).

Μονάδες

  Εμφανίζει την απόσταση από την αρχική, σε ίντσες.

Πλαίσιο οριοθέτησης δείκτη

  Αυτή η πληροφορία είναι ενεργή όταν υπάρχει επιλογή. Χ και Υ είναι οι συντεταγμένες της άνω αριστερής γωνίας του ορθογωνίου πλαισίου που οριοθετεί επιλογές ορθογωνίου και έλλειψης. Ύψος και πλάτος αναφέρονται σε αυτό το πλαίσιο.

  Αυτή η πληροφορία επίσης εξέρχεται για τις άλλες επιλογές, αλλά είναι μικρότερου ενδιαφέροντος και το πλαίσιο οριοθέτησης δεν είναι ορατό.

  Αυτή η πληροφορία που αφορά την επιλογή παραμένει αμετάβλητη όταν χρησιμοποιείτε ένα άλλο εργαλείο, ενώ οι συντεταγμένες του δείκτη ποικίλουν.

Τιμές καναλιού

  Οι τιμές καναλιού για το επιλεγμένο χρωματικό πρότυπο φαίνονται παρακάτω. Και τα δύο πτυσσόμενα μενού περιέχουν τις ίδιες επιλογές, που σας διευκολύνει στη σύγκριση των χρωματικών τιμών ενός συγκεκριμένου εικονοστοιχείου χρησιμοποιώντας διαφορετικά χρωματικά πρότυπα. «Δεκαεξαδικό» είναι η σημειογραφία HTML του χρώματος εικονοστοιχείου, σε δεκαεξαδικό. Οι επιλογές στα πτυσσόμενα μενού είναι (εικονοστοιχείο που είναι η προεπιλογή):

  Εικονοστοιχείο

    Οι τιμές καναλιού RGB. Αυτή η επιλογή εμφανίζει τις τιμές κόκκινου, πράσινου, γαλάζιου και άλφα του εικονοστοιχείου, ως αριθμούς μεταξύ 0 και 255.

  RGB

    Οι τιμές καναλιού RGB. Αυτή η επιλογή εμφανίζει τις τιμές κόκκινου, πράσινου, γαλάζιου και άλφα του εικονοστοιχείου, ως ποσοστά. Εμφανίζει επίσης τη δεκαεξαδική τιμή του χρώματος του εικονοστοιχείου.

  HSV

    Τα συστατικά HSV. Αυτή η επιλογή εμφανίζει την απόχρωση, σε βαθμούς, καθώς και τον κορεσμό, τιμή και άλφα του εικονοστοιχείου, ως ποσοστά.

  CMYK

    Οι τιμές καναλιού CMYK. Αυτή η επιλογή εμφανίζει τις τιμές κυανού, ματζέντα, κίτρινου, μαύρου και άλφα του εικονοστοιχείου, ως ποσοστά.

Συγχωνευμένο δείγμα

  Εάν ενεργοποιήσετε αυτήν την επιλογή, η δειγματοληψία δεν υπολογίζεται μόνο από τις τιμές της ενεργής στρώσης, αλλά από όλες τις ορατές στρώσεις.

  Για περισσότερες πληροφορίες, ανατρέξτε στην καταχώρηση γλωσσαρίου.

7.7. Διάλογος σημείων δειγματοληψίας |  | 7.9. Διάλογος συμμετρικής βαφής

Report a bug in GIMP Αναφορά σφάλματος τεκμηρίωσης