### 5.38. Εξαγωγή εικόνας ως PDF

#### 5.38.1. Επισκόπηση

Σχήμα 15.84. Ο διάλογος εξαγωγής PDF

Μπορείτε να εξαγάγετε την εικόνα σας σε μορφή PDF επιλέγοντας την επέκταση «.pdf», ή επιλέγοντας ρητά «Portable Document Format» ως τύπο αρχείου στο παράθυρο διαλόγου εξαγωγής.

#### 5.38.2. Επιλογές

Στρώσεις ως σελίδες

  Όταν είναι επιλεγμένο, δημιουργεί μια σελίδα για κάθε στρώση στην εικόνα σας, ξεκινώντας από την κάτω στρώση. Αυτή η ρύθμιση είναι απενεργοποιημένη όταν έχετε μόνο μία στρώση.

Αντίστροφη σειρά

  Όταν είναι επιλεγμένο, οι σελίδες δημιουργούνται με αντίστροφη σειρά, ξεκινώντας από την κορυφή.

Μόνο ριζικές στρώσεις

  Όταν είναι επιλεγμένο, μόνο οι στρώσεις που δεν βρίσκονται μέσα σε μια ομάδα θα χρησιμοποιούνται για τη δημιουργία σελίδων. Οι ομάδες στη ριζική στρώση θα συμπεριλαμβάνονται με τη συγχώνευση των στρώσεων που βρίσκονται μέσα σε αυτές.

Εφαρμογή μασκών στρώσης

  Όταν είναι επιλεγμένο, εφαρμόζεται η μάσκα στρώσης πριν από την αποθήκευση. Αυτό δεν αλλάζει το αποτέλεσμα του PDF, μόνο την εσωτερική δομή του PDF.

Μετατροπή ψηφιογραφιών (bitmap) σε διανυσματικά γραφικά όπου είναι δυνατόν

  Όταν είναι επιλεγμένο, θα χρησιμοποιούνται διανυσματικά γραφικά αντί για ψηφιογραφίες (bitmap), όπου είναι δυνατόν.

Παράλειψη κρυφών στρώσεων και στρώσεων με μηδενική αδιαφάνεια

  Όταν είναι επιλεγμένο, οι στρώσεις που έχουν απενεργοποιημένη την ορατότητα, ή όπου η αδιαφάνεια της στρώσης έχει οριστεί σε μηδέν, θα αγνοούνται κατά τη δημιουργία της σελίδας ή των σελίδων.

Γέμισμα των διαφανών περιοχών με το χρώμα παρασκηνίου

  Όταν επιλεγεί, εάν υπάρχουν διαφανείς περιοχές, θα αντικατασταθούν με το χρώμα παρασκηνίου.

Μετατροπή στρώσεων κειμένου σε εικόνα

  Όταν είναι επιλεγμένο, οι στρώσεις κειμένου θα μετατρέπονται σε γραφικά εικονογραφιών (ράστερ) αντί να περιλαμβάνονται ως πραγματικό κείμενο. Αυτό μπορεί να είναι χρήσιμο εάν η γραμματοσειρά που χρησιμοποιείται για το κείμενο δεν μπορεί να βρεθεί από τον εξαγωγέα PDF και επομένως δεν περιλαμβάνεται στο PDF. Εάν η γραμματοσειρά δεν περιλαμβάνεται στο PDF σας, δεν υπάρχει εγγύηση ότι το κείμενο θα φαίνεται το ίδιο σε κάποιο άλλο.

5.37. Εξαγωγή εικόνας ως PCX |  | 5.39. Εξαγωγή εικόνας ως PFM

Report a bug in GIMP Αναφορά σφάλματος τεκμηρίωσης