### 5.55. Εξαγωγή εικόνας ως X BitMap

#### 5.55.1. Επισκόπηση

Σχήμα 15.96. Ο διάλογος εξαγωγής XBM

Το X BitMap (XBM) είναι μια μορφή εικόνας απλού κειμένου που χρησιμοποιήθηκε κυρίως για ψηφιογραφίες (bitmap) δρομέων και εικονιδίων στο X GUI. Αυτή η μορφή αντικαταστάθηκε από το X PixMap.

Αυτή η μορφή υποστηρίζει μόνο την εξαγωγή ως ασπρόμαυρες μονόχρωμες εικόνες. Το GIMP υποστηρίζει μόνο την εξαγωγή σε αυτήν από εικόνες 8 δυαδικών ανά κανάλι.

Λόγω του ότι αποθηκεύεται σε μορφή αρχείων πηγαίου κώδικα C, αυτή η μορφή μπορεί να καταλαμβάνει περισσότερο χώρο από άλλες δυαδικές μορφές.

#### 5.55.2. Επιλογές

Μορφή ψηφιογραφίας (bitmap) X10

  Όταν είναι επιλεγμένο, η εικόνα θα χρησιμοποιεί μικρούς ακέραιους αριθμούς αντί για ψηφιολέξεις (bytes) για την εγγραφή των δεδομένων.

Πρόθεμα αναγνωριστικού

  Το πρόθεμα που χρησιμοποιείται για την εγγραφή των δεδομένων. Αυτό είναι κυρίως χρήσιμο εάν σκοπεύετε να διαβάσετε αυτό το αρχείο από τον πηγαίο κώδικα C.

Εγγραφή σχολίου

  Όταν επιλεγεί, θα προστεθεί ένα σχόλιο στο αρχείο εξόδου. Δεν είναι όλοι οι θεατές εικόνων σε θέση να εμφανίσουν σωστά αυτήν την εικόνα εάν υπάρχει κάποιο σχόλιο.

Σχόλιο

  Όταν η παραπάνω ρύθμιση είναι ενεργοποιημένη, μπορείτε να εισαγάγετε το σχόλιό σας εδώ.

Εγγραφή τιμές ενεργών σημείων

  Όταν είναι επιλεγμένο, θα προστεθούν τιμές ενεργού σημείου. Αυτές χρησιμοποιούνται σε αρχεία εικονιδίων για να ορίσουν τη θέση του ενεργού σημείου του εικονιδίου.

Ενεργό σημείο X, Ενεργό σημείο Υ

  Αυτές οι τιμές ορίζουν τις συντεταγμένες X και Y του ενεργού σημείου του δρομέα του ποντικιού.

Εγγραφή επιπλέον αρχείου μάσκας

  Όταν επιλεγεί, θα δημιουργηθεί ένα ξεχωριστό αρχείο μάσκας. Το αρχείο μάσκας περιέχει το κανάλι άλφα για την εικόνα XBM. Αυτή η ρύθμιση ενεργοποιείται μόνο όταν η εικόνα σας έχει κανάλι άλφα.

Επεκτάσεις αρχείων μάσκας

  Αυτό σας επιτρέπει να ορίσετε το επίθημα που θα προστεθεί στο όνομα της εικόνας σας. Το όνομα με επίθημα θα χρησιμοποιηθεί για την εγγραφή του αρχείου μάσκας.

5.54. Εξαγωγή εικόνας ως WebP |  | 5.56. Εξαγωγή εικόνας ως δείκτης ποντικιού X11

Report a bug in GIMP Αναφορά σφάλματος τεκμηρίωσης